Gerioù ha troioù-lavar - Troioù-lavar - Anjela Duval\nGerioù ha troioù-lavar – Troioù-lavar\nGwechall ‘oa gwechall\nAn hini n'(en d)oa ket daoulagad ‘oa dall\nHa bepred an hini n'(en d)eus ket\nNa wel ket.\nAn hini n'(en d)eus nemet ul lagad\nA rank lakat daou devezh d’ober un devezh sellet\nPa vez o vont gant an hent\nPa ya war ur penn\nA wel un tu ha pa ya war ur penn all\nA wel an tu all\nHag evel-se en devez gwelet kement hag unan all.\nTroioù-lavar a bep seurt\nEvel evit ar rolloù gerioù (a-us), hon eus bodet amañ troioù-lavar a bep seurt, bet notennet gant Anjela Duval war he c’haieroù pe war follennoù distag, hag embannet evit darn anezhe (ar re zo ur steredennig d’o heul) e Barr-Heol 46, Kerzu 1965, dindan an titl « Troioù-lavar tregeriek».\naet ar c’hazh gantañ* : mont kuit hep lavarout kenavo\na-grap ‘vel ar reoù daonet en ifern*\nalc’hwez an ti-forn*\naliesoc’h a den sot eget a borc’hell badezet*\nan derzhienn leueoù zo krog ennout* : da unan o krenañ\nan eil nebeut a fonusa egile : a wenneien ‘vez graet [?]\nar foeltr hag e bevar*\nar vuoc’h a faot he mare eo gwell un all eviti\nbezañ war ar varrenn vihan* : berr an traoù gantañ\nblêjal evel ul loue (s.o. notenn 22) : crier bêtement\nbliv ‘vel ur gwiñver : agile\nbouzar ‘vel ul lej : sourd comme un pot\nbugel graet n’eus ‘met hen mezhur\nbuoc’h Yann-Gaezh : hep na leue na laezh*\ndaoulagad dañvad* : rez an tal\ndaoulagad disked : evel daou doull talar ‘n ur bern kaoc’h saout\ndaoulagad kazh* : daoulagad lemm\ndebron jave* : naon, ilboued\ndidalvez evel ur c’hi* : paresseux\ndiwar vadoù sant Erwan : na goazhont tamm\ndizamant ouzh e gorf*\nDoue ‘viras hag a viro eus ar gwall saout ur gwall gernioù\ndu ‘vel ar sac’h glaouer : très noir\ndu ‘vel ar vran : très noir\neeun evel un tach* : direct\nerru eo vilin war voued moc’h, war gaoc’h razhed*\nevel ar c’hezeg drouk\nevel daou doull-talar ‘n ur bern kaoc’h- saout* : daoulagad teñval\nevel gavr ar Bonnieg… hirañ ma c’hell mont*\nevel marc’h Yekel kozh : mat el limon, mat en tret, met sachañ neblec’h ebet*\nevel palastr ar wrac’h, na ra na droug na vad\nevel ul laouenn-dar : seizh vloaz o treu- ziñ an hent-karr*\nevel un davañjer d’ur vuoc’h*\nevel ur bas war gein ur wiz*\nevel ur maen er pont : na dont na mont*\nevel yar ar paour\nfalloc’h ‘vit ar pell\nfalloc’h ‘vit teil patatez\nfontañ amann ha krazañ kaoc’h saout : kontrol\nfrikañ laou gant ar morzhol* : bezañ paour-du\ngaouiad evel un tenner dent*\ngast ha laer ha merc’h da harao* : ur plac’h divergont\nglas du diwezhat* : liv da gaoc’h saout ar bourk\ngorrek ‘vel ur velvedenn 33 : traînard\ngwashoc’h evit kazh da lazhañ* : kalet ouzh ar boan\ngwell un ordinal mat eget ur foeltr bou- zelloù\ngwerzhañ ‘vel pebr da Veurlarjez* : ker, re ger, en dirañson\ngwir ha font betek an ifern*\nhennezh n’azez ket war e votoù* : paeañ ‘ra e skodenn, brokus\nhop lein war ar bern-teil*\njamezenn eternel : piketez\nkap d’ober mezh da gant, ha kant n’int ket kap d’ober mezh dezhi*\nkaier an abimoù [?]\nkalet e groc’hen : kalet eus ar boan\nkamm ki pa gar*\nkanañ ‘vel un eostig : rossignol\nkann ouzh bugale ar c’hantonier* : paket ul lamm\nkeit hag un deiz hep bara*\nkement hag un taol dorn : petit\nken du hag ar pec’hed\nken du hag ur podhouarn*\nken du hag ur sac’h glaouer ken fin ha kaoc’h louarn\nken glas hag un delienn-gaol*\nken hir he goûg ha goûg ur waz\nken sovaj hag ur penton kouez\nken teñval ha noz meurlarjez*\nken tev ha va biz\nken trist ha Doue Pleuveur p’en devoa bet yod ed-du d’e goan, noz e bardon*\nken yen ha genoù ul leue marv* : glacé\nkousk gad dindan ar bodig raden*\nkousket dindan liñselioù an Tad Eternel* : er-maez\nkozh ‘vel an douar*\nkrenañ ‘vel ur barr delioù* : frissonner, (gant riv pe gant spont)\nkreñv ‘vel ur marc’h* : ‘vel ur mul\nkrial toaz d’ar forn* : bec’h war an dud\nkrifien Jezuz : hir ha padus*\nkrog eo da suc’hellat : ar podhouarn o verviñ\nlaer evel an dour*\nlemm e lagad : gwelout prim an traoù\nliv ar bara poazh* : livet-fall\nliv ar mortefrit* : livet-fall\nliv da gaoc’h saout foar Langoad* : livet fall\nliv pis ‘n e wele*\nlonkañ ‘vel un toull-goz* : buveur invétéré\nmamm an avaloù put : unan gozh drouk\n‘mañ ket e zaou droad ‘n ur votez : prim\nmein sant Eflamm : mein glas diven mezv ‘vel un tonton*\nmezv ‘vel ur soner mezv dall-mosk*\nmezv ken n’eo ket kad da laret : bara*\nmezv mitotu-dall* : mezv mik-dotu-dall\nmoged moan : « Henn-mañ-henn zo oc’h ober kafe : dont a ra moged moan deus ar siminal. »\nmont da baeañ e aotrou : aller au petit coin\nmont da lakaat un tamm da yenañ : aller au petit coin\nmont da vesa d’an erved hir : mont en hent\nmont dezhi evel ki da houarn tomm* : chom da dortal\nmont en Gall* : mont da vale bro\nmont gantañ ‘vel fars gant un den kozh* : aezet da zebriñ\nmont hep e grog da besketa*\nmont ken a findaone : grande vitesse\nmont ken a gurune : grande vitesse\nmuioc’h hañval eus ul laer : eget [?]\nmunut evel brenn\nn’emañ ket ‘n e vleud : pas à l’aise\nn’emañ ket e saout tout er-gêr : pas à l’aise\nne dalv ket ludu ur c’hornedad-butun* : un netra\nne dalv ket ur greñchadenn chek : un netra\nne dalv ket ur sañtim toull : nul\nne stag ket e chas gant chaousis (-ennoù)* : pizh, tost\nnec’het ‘vel an diaoul war ar c’hravazh*\nneuze e c’hello tennañ e deod da yenañ : tant pis pour lui\nober e gazh gleb\nober jourjell : arat fall, plegañ un tamm arat war un tamm kriz\nober koumanant-noz* : dilojañ en noz\nober ‘ra glav ‘vel skeiñ gant ar bêl (= bezel)*\npaourkaezh aflijet stag e c’har ouzh e vorzhed ha dall pa vez kousket*\npaour-kaezh gleb-dour devet e di gant ar glav*\nplaen evel un daol*\npokat da wreg ar c’hantonier* : paket ul lamm\nprest da gac’hat ar marv* : prest da sem- pliñ gant ar spont\nprim ‘vel an avel* : rapide\nreiñ bronn* : chom dibreder\nrez ‘vel ur ganabenn*\nront e dalonoù*\nrous ‘vel ur c’hwil(-derv)*\nrukunus ‘vel blev kozh war ar soup : répugnant\nruz ‘vel klipenn ur c’hog : rouge comme un coquelicot\nsec’h ki Wegan ‘oa aet gant an naon* : aet dre uz\nsed amañ jeuioù, ‘me Dasel*\nseder evel pemp kwenneg : gai\nsekred ar bez : discrétion poussée\nsistr avaloù poazh\nsistr pevarzek : trizek o kerc’hat dour hag un’ o valañ avaloù\nsistr glesker* : dour\nsklaer evel lagad an naer : limpide\nsot ‘vel ur penton*\nsonn evel ur pikerom : droit\nsoubenn an aotrou : a boazh hep birviñ*\nsoubenn ar goap-laezh : muioc’h a dour eget a laezh\nspazhañ laou* : koll e amzer ‘troc’hañ ur vlevenn e pevar\nsul-ouel-pemdez hag en noz war ar gwele* : an hini a zoug atav memes abit\ntan ar big* : bihan ha kloz\nteil koukoug : teil koublet gant delioù er park\nteurel kresk : vomir\ntomm da ziskar ur marc’h*\ntomm ken ma rank daou mont da zige- lienañ un* !\ntommder da sec’hañ kroc’hen ur marc’h*\ntouiñ Doue evel un diloster-chas*\ntreiñ ar vein da sec’hañ* : ober labour nul\ntremenet eo an Ankoù dre va choug* : kridenniñ\ntreut ‘vel ur gioc’h, treut-kioc’h* : étique\ntroadet e vorzhol atav* : atav prest da skeiñ\nun den absolu\nun ever fall a zour* : ul lonker\nun neizh pig war veg ar forc’h : ur forc’had vihan\nun taol filegogenn (pe fileugogenn)* :\nur c’hac’her er gwasked*\nur c’hi labour : très travailleur\nur fagodenn tremenet dre c’haol Herri.\nKommod da zarbar hag aezet da deviñ : bihan ha keuneud munut\nur fri kaouenn : kamm e fri\nur gac’hadenn eost*\nur gwri dreist penn biz : surjet\nur marc’h labour : très travailleur\nwar e dout ‘vel Yann o vont da graoña (= kraoñkelvesa)*\nwar e gostez ‘vel Yann o vont da baour*\nwar washaat ‘vel ar c’hezeg drouk*\nwashoc’h ‘vit porc’hell Mari-Dolo,\na zebre kaoc’h-saout a-leizh e c’he- noù* : mann da zebriñ a-hend-all\nyar Here 34\nwastell. wastell etu 35\nDoareoù-komz relijiel e Bro-Dreger\nPep korn-bro moarvat en deus e droioù-lavar war se, evel war an traoù all.\nSetu amañ un nebeud frazennoù eus bro ar C’hozh-Varc’had. Darn anezho avat n’emaint ken nemeur en implij, nemet gant ar re gozh.\nLavaret e vez : Doue d’e vennigo (d’he ben- nigo, d’ho pennigo, d’o bennigo) evit ar vugale vihan. Se a zo bet meneget war Barr- Heol, met lavaret e vez ivez : Doue d’e gresko bras.\n‘Vit un den klañv pe un den en ur darvoud glac’harus e vez laret : Doue d’az konzolo, d’az frealzo. An Aotrou Doue da zigas ar yec’hed dit (pe deoc’h).\nPa gomzer eus tan-gwall pe kurun e vez lava- ret atav : Doue da viro, pe Doue ra viro (ivez evit ar gwalleurioù).\nPa brometer ober tra pe dra, mont du-mañ pe du-hont. Kalz a dud a lavar ha va-unan e ran : Mar bez bolontez Doue !\nDa c’houlenn skoazell : En anv Doue ma sikouret !\nDa verzañ : En anv Doue na rit ket an dra-se !\nEvel garm e vez implijet alies anv ar Werc’hez : Itron Varia Druez.\nBarr-Heol en deus meneget war se kalz a droioù-lavar. Met ‘vit ar ger hollek : Va Doue !, e kavan eo chomet berr un tamm. Alies e vez lavaret ivez : Va Doue benniget, Va Jezuz benniget (binniget), Sant Salver benniget, O Tad eternel leun a c’hloar, Da c’hras Doue pe Dre c’hras Doue a vez klevet alies ivez.\nKas an Aotrou Doue, Taolioù an Aotrou Doue (evit ar gomunion d’ar re glañv hag ar c’hloc’hadoù pa’z a an Aotrou Doue ‘maez). Bremañ ne vez ket klevet se kalz. Kentoc’h ‘vez lavaret : hen-ha-hen zo sakramantet.\nGwechall, pa veze kalz peorion o klask o bara, e veze klevet frazennoù pe droioù- lavar kaer-spontus gant darn : Binnizhien (darn a lavare Benediksion) Doue deoc’h, Binnizhien Doue warnoc’h ha war ho tiegezh ha Doue da bardono hoc’h anaon ha da bre- zervo ho loened.\nBepred, pa zichañs d’un den rentañ ur servij d’un amezeg gant tud pe gant kezeg e vez trugarekaet er stumm-mañ : Bennozh Doue dit (pe deoc’h) ha Doue da brezervo da(pe ho) loened.\nPa werzher ul loen e vez lavaret : Chañs Doue deoc’h gantañ ha Doue d’e brezervo. Pa zeu ul loen bihan war an douar (leue pe ebeul pe all), kentañ tra ‘vez lavaret ‘vez : Doue d’e brezervo.\nPa vez staget an denn, pe zoken ur gazeg hec’h-unan, war ne vern pe garr, pe alar, pe benvioù all, emañ ar c’hustum da lavaret (a- raok : hei) : Doue a-raok ! Ha kalz kezeg zo na c’hortozont ket ar ger « hei ». Pa glevont ar charreter o krial : Doue a-raok ! e stagont raktal o zretoù.\nPa vez hadet ur parkad ed pe traoù all, goude kalz a frejoù hag a boan, e vezer boaz da glevet ar perc’henn o lavarout : Bremañ emañ en bolonte(z) Doue.\nEus an amzer fall e vez lavaret fentuzik a- walc’h : Amzer Doue ! na bad ket an diaoul er-maez !\nEus ur vaouez dinoaz hag un tamm lent e vez graet : Buoc’hig Doue ! Anavezet am eus ur vaouez kozh ha bep gwech ma strevie he merc’h vihan e lavare : Doue dei (dezhi).\nUn den klañv diwar re gofad boeson a vez, hervez, oc’h ober ur c’hleñved hep gouzout da Zoue !\nEvit ar ger « sant ». Gwechall ‘veze lavaret d’ar vugaligoù : va santig bihan, va sant bihan, va santig-me, va santig bihan-me, hag all. Bremañ ‘vez laret : mon chouchou, mon chat bihan, ma cocote, mon petit lapin !\nGwechall ‘veze evel-just beajet kalz war droad. Pirc’hirinajoù pell alies. ‘N ur gemer penn e hent e rae ar pirc’hirin sin ar groaz en ur lavaret : Deomp en hent gant Doue hag ar sent ! Ar memes tra evit ur veaj hir all estreget ur pirc’hirinaj.\nUr c’hrasaouerez am eus anavezet em yaouankiz hag a echue ar grasoù atav gant : Doue hag ar Werc’hez da bardoniñ an Anaon.\nDoue d’ho paeo ! a lavare ar seurez kozh Raymondine da gement hini a roe ur profig d’ar gouent.\nPa zeu ur mignon d’ober ur weladenn d’un tieg ne vank kammed da vont da welet al loened. Setu amañ ar frazennoù e vezer boaz da glevout : Danvez arc’hant hoc’h eus aze ! mar prezerv Doue ho loened. En ur gui- taat ar c’hraou pe an dachenn e lavarer dalc’hmat : Doue d’o frezervo ! loened mat hoc’h eus aze. Ar perc’henn a respont : Bennozh Doue dit (pe deoc’h) ha Doue da brezervo ivez ar pezh e vagez (vaget).\nPa gomzer eus un den, n’ouzer ket a belec’h e vez na pe vev pe varv e vez, e vezer boaz da lavarout : Hen-ha-hen Doue d’hen ajisto mar deo bev ha d’hen pardono mar deo marv !\nKavet e vefe moarvat meur a dra c’hoazh. Met me ‘gred eo bras a-walc’h evel-se va zeskad.\nDeiz Sul ar Bleunioù pe Sul ar Beuz e vez kaset bokedoù-beuz d’an iliz da vennigañ. Graet eo ar bokedoù-se gant meur a vodig a vez amarret gant un neudenn. Gwechall e veze lezet ar boked beuz benniget war var- lenn ar prenestr diavaez. ‘Oad ket sañset, hervez ar re gozh, da zegas en ti nemet ar bod da lakaat ennañ. D’ar Sul d’abardaez ez ae ar perc’henn d’ober tro ar parkoù da lakaat un tamm e pep park, goude bezañ lakaet en holl grevier. O vont kuit emañ ar c’hiz-se. Gwelet em eus ouzhpenn ur wech ar boked-beuz en e bezh chomet da sec’hañ war varlenn ar prenestr e meur a di. Un hen- goun kristen o vont da goll.\nAr memes taol, ‘m eus aon, en em gav gant an tantadoù. Tantad Yann, Tantad Per ha Tantad Gwir Sikour hag a oa ken darempre- det n’eus ket c’hoazh keit-se. Ar brezel a zo bet pennkaoz un tamm d’an dilez-se, dre ma voe difennet ober sklerijenn en noz. Brav- tre e veze un tantad gwechall : kaniri, c’hoarioù, kontadennoù, pedennoù. Ha pep tieg a zegase gantañ ur c’hef da lakaat en tan pa veze kurunoù start. (En degouezh- mañ e veze laket ivez war enaou ar goulou bet benniget deiz Gouel ar Chandelour). Un hengoun da adkemer e vefe gant ar re yaouank.\n[« Da glokaat ar roll diwar-benn an doareoù-komz relijiel », Barr-Heol 34, Meurzh 1963


DegemerStalLevrioùLevrioù 6-10 vloazUn dorn da reiñ\nHome / Levrioù / Levrioù 6-10 vloaz / Un dorn da reiñ\nDiaes eo bezañ disheñvel ouzh a re all dreist-holl pa ne c’heller ket ober kenkoulz hag int abalamour d’ur c’horf ha ne fell ket dezhañ sentiñ. Ha pa vezer bihan e vez c’hoant gant an holl bezañ evel a re all.\nUn dorn da reiñ quantity\nISBN: 2-86824-102-6 Rummadoù : Levrioù 6-10 vloaz, Priz ar Vugale Product ID: 1311\nYann-Fañch JACQ en deus skrivet 10 levr evit an dud deuet hag un 20 bennak evit ar re yaouank, ha gounezet gantañ meur a wech ar Priz ar Yaouankiz. Kelenner war ar brezhoneg eo el lise Diwan Karaez. Skrivañ a ra reoliek evit ar sizhuniek Ya! hag a gustum kenurzhiañ ouzhpenn. http://yabzh.com/\nRoit an ali kentañ war “Un dorn da reiñ” Cancel reply


Unan evit an holl, HAG AN HOLL EVIT AR RUGBI ! | GMVA\nYAO EN HENT ADARRE GET Mys’terre du Golfe !\nSportoù ha diverrañsoù\nEn ur c’hoari dispar a-hed ar c’houlzad-mañ eo bet lakaet ar rugbi àr wel get an RCV ha degaset lañs d’ar pleustr anezhañ en tiriad a-bezh.\nDiàr an 2500 aotreed zo en departamant, ar Rugby Club Vannetais (RCV) eo ar c’hlub pennañ, get en tu-hont da 500 aotreed ag ar Mor-Bihan, 87% anezhe é tonet a gumunioù an tolpad. Intampi a za get ar c’hlub, koulz doc’h tu ar c’hoarierion ha doc’h tu ar suporterion hag a zo bet dilennet meur a wezh gwellañ arvesterion Frañs.\nEr rummad Pro D2 en deus graet berzh ar c’hlub a-hed ar c’houlzad-mañ ha monet betek an hanterc’hourfenn ha bout en top 14. Met pelloc’h eget ar sport a vicher ec’h a an RCV. Get e Breizh Rugby Academy e stumm ar c’hlub àr-eeun re yaouank an tiriad hag e tiorro ar sport er skolioù, dre ginnig un tañva ag ar sport ha keveladurioù evel get rann sport ar skolaj Itron-Varia ar Menemeur.\nKluboù amatour a gaver ivez en tolpad hag a lak ar rugbi d’em lediñ en tiriad a-bezh. Da gentañ get ar Gregam Rugby Club hag a lido e hanter-kant vlez er blez-mañ. Un hirhoal hag a gadarna pleustr ar rugbi e norzh tiriad an etrekumuniezh, get un 230 aotreed bennak, meur a skipailh é keveziñ, div rann dudiamant hag ur skol get muioc’h evit 100 c’hoarier yaouank.\nEr reter ec’h eo en Elven en em vod ar c’hoarierion e rugby club Bro an Elven (RCBE). Àr-raok eo aet bepred ar c’hlub abaoe 2008 betak endevout tost da 200 aotreed ha getañ dija ur skol labelaet 2 steredenn. Mennet eo ar c’hlub da greskiñ c’hoazh get pleustroù arall ! rugbi yec’hed, rugbi poupigoù, ha kement zo.\n2023 É TONET\nNevesoc’h zo eo er su he deus graet gwriziennoù an diskiblezh get ar Rewiz Rugby Club. Daou vlez zo emañ staliet ar c’hlub e Surzhur ha bout zo dija muioc’h evit kant aotreed ennañ. Klasket e vez kevelerion evit brudiñ pleustr ar sport-se en tiriad. Get kement a vegon eo daet an tolpad da vout ur gwir zouar degemer ar rugbi. Un dedenn hag a vo kresket c’hoazh get degemer kib ar bed 2023 er C’hwec’hkorn. Emañ ar c’hluboù é prientiñ an darvoud dija !


Journal de Renaud Camus, vendredi 4 août 2017\ncréée le samedi 5 août 2017, 17 h 05\nmodifiée le samedi 3 février 2018, 19 h 08Plieux, vendredi 4 août 2017, une heure du matin. Dans mon Répertoire des contradictions, si je l’écrivais jamais, je serais obligé de faire une grande ~~~~~~ ~~ ~~~ ~~~~~~~~, ~~ ~~~~ ~~~~~~~~~~ (~~~~~~~~~~~~~~~~) ~~~~~ elle.\nLe ~~~~~~ ~~~’~~~ ~~~~~~~ ~~~~~ est que je ~~~ ~~~~~ ~~~~ ~~~~~~~~~~~~~ (~~~~~~~~ ~~~~~~ ~~~~ ~~~~ ~~~~~~~~~~). ~~~ ~~’~~~~~~ ~~~~~ ~~~~ ~~~~~~’~~ ~~~~~ ~~~~~ ~~~ ~~~~~~~~~ ~~~~ Nourritures terrestres ~~~~ ~~~ hais ~~~~ ~~~~~~~~~ — pareille emphase me ~~~~~~~~~~~ ~~~~~ ~~ ~~~~~ ~~~~~~~~~, ~~~~~~~~~~~~~~~~~, ~~~ ~~~~~~ ~~’~~~~ ~~~~~~~~~~~ ~~~~~~~ ~~~ ~~~~~~ ~~~~~ ~~~ ~~~ ~~~~~~ ~~~~ ~~~~~ ~~~ ~~~~~~~~~~. ~~~ ~~~ ~~~~~ ~~~~ ~~~ ~~~~~ les familles, et ~~~~~~ ~~~~~~~ ~~~ ~~~~~~~ ; ~~~~~ ~~~ ~~’~~ ~~~~~~ ~~~~ ~~~~~ ~~~~ ~~~~~~. ~~~~ ~~~ ~~~~~ ~~~ ~~~~~ ~~~~ ~~~~~~~~, ~~~~ ~~~~~~~~ ~~~~~~~~ ~~~ ~~~~~~ ~~~~~~~~ ~~~~~~~~~~~~, ~~~ famille m’occupe peu ~~’~~~~~~~, ~~~~ ~~~~~~~~ ~~~~~ ~~~~~~~~~~~ ~~~~ ~~~~, ~~~ ~~~ ~~~ ~~~~~~~ ~~~~ ~~~ ~~~~~~~~ ~~ ~~’~~~~~~~~~ ~~~~~~~ ~~~~~ ~~~ ~~ ~~~ ~~~~~~~~~~ ~~~~~~~~~ ~~~ ~~~~~~~ ~~~~~ ~~~~~~~~~~~ imposer quoi que ~~~ ~~~~~, ~~ ~~~~ ~~~ ~~ ~~’~~~~~~~~~ ~~~ général.\nCependant, ~~~ ~~’~~~~ ~~~ ~~~~ ~~~ ~~~~~~ ~~~ ~~~~~~~~~~~~~~, ~~~ ~~~~~ ~~~~~ ~~~~~~~~ ~~ ~~’~~~~~ ~~~ lignée, ~~ ~~~ transmission, à l’héritage, ~~~ ~~~~. ~~~ ~~~~ ~~~~ de famille ~~~~~~ ~~~ ~~~~~~~ ~~~~ d’honneur. ~~~ ~~~ ~~~~~~ ~~~~ ~~’~~~~~~~~~~ ~~~~ ~~~~~~~~ ~~~~~~~ ~~~~~ ~~~~~ ~~~ ~~~ ~~~~~~~~, ~~~ ~~~~~ plus tôt, que ~~~ l’École.\nLa ~~~~~~~~~~~ ~~~ ~~~~~~ ~~~~~~~~~~~~~~, ~~~ ~~~~~ ~~~~~~~, ~~~~~~~ ~~~~~ ~~~~~~ ~~~~~ ~~’~~~~~~~~~~~ ~~~~~~ ~~~~~~~~~~~ ~~~ ~~~~~~~~~. ~~~~~~~~~~~~~~~~, ~~~ ~~~~~~~~, ~~~ ~~~~~ ~~~~ ~~~~~~~ ~~~ ~~~~~~, la même génération, ~~~ ~~~~~~~~, ~~~ ~~~~~~~~~~~ : ~~~ ~~’~~~ ~~~~~ ~~~~~~~ ~~~ ~~~~~~~~~~~, ~~~~~ ~~~ ~~~ ~~~~~ ~~~~~ ~~~~ ~~~~~~~~~~~ ~~~~~~~ ~~~~~~~ ~~’~~~ ~~~~~~ ~~~ ~~~~~~~~~ ~~~~ ~~~~~~~~~~ ~~~~~~~~~. ~~~~~~~~~~~~~~, en revanche, la ~~~~~~~~ ~~’~~~~ ~~~ ~~~~~~~, ~~~ ~~~~~, ~~~ ~~~~~~~~~~, ~~’~~~~~~~~~~~~ ~~~~~ ~~~ ~~~~~~ et ~~~ douceur\nD’une ~~~~~~~~~~~ ~~~~ racines.\nC’est ~~~ ~~~ ~~~~~ ~~~’~~~~~ ~~~~ ~~~ ~~~~~~~ ~~~ ~~~ civilisation : non pas ~~~~~~ ~~~~~~~, ~~~~~ ~~~~~~ ~~~~~~~~~~. ~~~ ~~~~~~~~, ~~~ ~~’~~~~ ~~~~ ~~~~~ ~~~~ ~~~ ~~~~~~~~~ ~~~ ~~~~~~~~~, ~~~~ ~~~~~~~~~~~~~~ ~~~~ ~~~~~~~~~, ~~~~ ~~~~~~~~~~~~~~ ~~~~~~~~~ ~~~ ~~~~~~~~ ~~~ ~~~ visite du 1er ~~~~~~~~ ~~ ~~’~~~~~~~~-~~~~~~-~~~~~~ ; ~~’~~~~ ~~’~~~~~~ ~~~~~~~~~~~~~, ~~~ ~~~~~ ~~~~ ~~~~~~~~ ~~~~~~~ ~~~ l’Histoire ~~~ France ~~’~~~~~~ ~~~~~~~, ~~~~ ~~~~~~~~~~~~~~ ~~~~~ ~~~~ ~~~~~~~~, ~~~~ ~~~~~~~~ ~~~ ~~~~~~~~. ~~~~~ conceptions du monde ~~~ ~~~~~~~ ~~~~~ ~~~~ ~~~~~ ~~~ ~~~~~~~ ~~~ ~~~~~~~ : ~~’~~~~ ~~~~ ~~~~~~ ~~~ ~~~ ~~~~~ ~~~~~~~~~~, ~~~ ~~~~~~~~~ ~~’~~~~~-~~~~~~~~~~~~~, ~~~ ~~’~~~~~~~~~ ~~~~~~~~~~~, ~~~ ~~’~~~~~~~~~~~, ~~~ ~~’~~~~~~~~, ~~~ la civilisation des ~~~~~~~~ ; ~~’~~~~~~ ~~~~ ~~~~~~ ~~~ ~~~~, ~~~ ~~~ ~~~~~~~~~~~~~~, ~~~ ~~’~~~~~~~~~, ~~~ ~~~ ~~~~~~, ~~~ ~~~ ~~~~~~~ ~~~ ~~~~~~. ~~~~ ~~~~~~~~~~~~~ ~~~ ~~~~~~~ ~~~~~ ~~~ ~~~~~ ~~~~ le moindre doute, ~~~~~~~-~~~ ~~~~~~~~~~ ~~~~~~ ~~~’~~~ ~~~~, ~~~ ~~~~~~ ~~~~~~~~~, ~~~~~~~~. ~~~ ~~~~~~~~ ~~~~ ~~~~~~ ~~~ ~~~~~~~~~~~~ ~~~~~~~ ~~~ ~~~~ ~~~~~~~~~~~ ~~~ ~~~ ~~~~~~~~ ~~~~~~~~ ~~~~~~~~~~~~~~~. ~~~~~~~ ~~~ ~~~~ se dressent la ~~~~~~~~, ~~~ ~~~~~, ~~~~ ~~~~~~~~, ~~~ ~~~~~~~~, ~~~~ ~~~~~~~~~~~~~~, ~~~~ ~~~~~~, ~~~ ~~~~~~~~~~, ~~~ ~~~~~~~~~~~~, ~~~~ ~~~~~~~, ~~~~ ~~~~~~~~~~~, ~~~ ~~~~~~~~~~~~~~~, ~~~~~~~ ~~~~ ~~~~~~~~~~~~~~ : ~~~~~ ~~~ ~~~~ résiste à l’indifférenciation ~~~~ ~~~~~~~~~.\nvoir l’entrée du vendredi 4 août 2017 et son image dans Le Jour ni l’Heure


Grands jours d'Auvergne - Wikipedia\nGrands jours d'Auvergne d'ar 26 a viz Gwengolo 1665\nDevezhioù meur Auvergne (galleg: Grands jours d’Auvergne) a reer eus un heuliad prosezioù dreistordinal anvet Grands Jours, er XVIIvet kantved en Arvern.\nBarnet e oa bet evit ar wech diwezhañ aferioù justis a oa bet barnet en un doare iskis pe amreoliek war blas. Un nebeud klemmerien ne oa ket bet selaouet ha barnet o afer. Ur c'homiser roueel harpet gant reizhaouerien a-vicher (kuzulierien Gwir, sekretourien..) an holl anezho estren da vro Arvern a oa bet karget da zegas urzh ha peoc'h er vro.\nDevezhioù meur Auvergne a oa bet anezho e Clermont ha Lo Puèi de Velai etre an 28 a viz Gwengolo 1665 hag an 30 a viz Genver 1666. Drougimplijoù a oa bet gant ul lodenn eus an noblañs eus ar broviñs. Ar gefridi a rae kaoz eus « tennañ ar pobloù eus flastradenn ar re c'halloudus ("tirer les peuples de l'oppression des puissants") » hervez gerioù ar prokulor-meur Denis Talon (1628-1698).\nKaoz a veze kement eus hoberelloù laer ha feuls, a oa chomet digablus, pe eus ar varnerien breinet pe aonik a oa chomet hep kondaoniñ ar re gablus padal an dud izel a veze kondaonet en un doare kalz re greñv.\nEn holl pa voe sevenet an devezhioù-meur e oa bet douget 12 000 klemm.\nE-doug pevar miz, war un hollad 1 360 afer barnet, e voe 692 kondaonadur disklêriet, 87 anezho war tud eus an noblañs. War an 347 kondaonadur d'ar marv embannet, 23 nemetken a voe sevenet. Darn anezho a oa bet sevenet dre boltred (in effigie).\nAdtapet diwar « https://br.wikipedia.org/w/index.php?title=Grands_jours_d%27Auvergne&oldid=1775709 »\nKemmoù diwezhañ degaset d'ar bajenn-mañ d'an 20 Du 2017, da 11:53.


Darvoudoù erruet en devezhioù-mañ er Vro-ni\nPublié le 4/08/15 20:18 -- mis à jour le 00/00/00 00:00\nAn AFB-EKB deus bodet e renerien e Pondi d'ar 1añ a viz Eost.\nUr vurev startijennet a zo bet zichennet.\nGoude bezañ eskemmet mennozioù hag evezhiadennoù diwarbenn an darvoudoù erruet en devezhioù-mañ er Vro-ni, an izili o deus bet c'hoant da lavarout pegen divalo eo bet oberenn ar Strollad Sokialour evit ar Vretoned [nac'hañ ober an adunvaniezh, krizenn mantrus evit ar menajerien liammet war-eeun ouzh al linenn politikel estrenvroel divizet gant ar skipailh Hollande, domani ar mor laosket da goll, tailhoù a pep seurt o kouezhañ ken aze war chouk ar c'hlassoù-krenn hag an imbregerezhioù, kresk disehan an dilabour, bilañs divalo ar c'helennerezh (var. an deskadurezh) en Brezhoneg]. N'eus met un dra hag zo yac'h splann : an saverezh-tier war an aodoù evit an douristed. Ur skouerenn nevez-flamm : ar promoterion o lakaat o krabanoù war an domani Rimains, 'tal kichen Kankal.\nUr seblant fall ouzhpenn a zo bet roet dimp gant an disklaeriadenn ar C'huzul Stad evit enebiñ adarre ouzh Karta Europeel ar Yezhoù Bihan. Ar Stad gall a ziskouez splann he a jom daou-ha-daou gant an enebourien al liesterez yezhourel hag ar speredoù strizh. Peadra da heugiñ an Elsasiz, ar Vasked, ar Vretoned hag ar gomzerien o implij yezhoù all er Republik !\nKomzet 'zo bet ivez diwarbenn an dilennadegoù rannvroel, 6 ha 13 a viz Kerzu. Ni zo kouezhet a-du evit disklaeriañ e miz Gwengolo, da geñver ur vodadeg all, peseurt joej (var. dibab) a vo graet gant an AFB-EKB.\nBurev an EKB\nSevel ur Vreizh heson, adunvanet. Reiñ lañs da emskiantekaat hevelebel.


Pajenn:Sales - Introduction d’ar Vuez devot.djvu/344 - Wikimammenn\nPajenn:Sales - Introduction d’ar Vuez devot.djvu/344\nbrofit, peguen dister bennâc int. Combati a reomp en imagination a enep ar monstrou hac ar sarpantet a Affrique, pere a so pell diouzomp, hac en em lesomp da veza lazet en effet gant an aëret munut pere en em guef var hon hent, e deffot lacat evez. Na zesirit quet, an dentationou ; rac temerite ve an dra-se : hoguen liquit ho calon d’o gortos gant couraich, ha d’en em zifen outo pa erruint.\nCals a seurtou quic ha bouet, ispicial mar d’e bras ar gantite anezo, a zeu ato da garga ar stomac ha d’e ruina mar d’e sempl. Na garguit quet re ivez eta hoch ene eus a gals a zesirou, na monden, na spirituel ; rac an desirou monden ha temporel a ruine toutafæt hoc’h ene, hac ar re spirituel a zeue d’e ambarassi. Pa vez purget hon ene, oc’h en em santout discarguet diouz ar goal humoriou, e deveus un appetit bras meurbet d’an traou spirituel, hac evel pa ve dare gant an naon en em laca da zesirout mil seurt exerciçou a zevotion, a vortification, a binigen, a humilite, a charite, pe a drugarez, bac a oræson. Ur sin vad eo, Va Philotee, caout an appetlt vad-se ; mæs guelit ha c’hui a allo ervat ive digeri quement a fell deoc’h da zibri. Choasit eta dre avis ho Tad spirituel etouez quement a zesirou mad, ar re pere a illit bremâ da bratica ha da executi ; liquit ar re-se da dalvout ha da bro-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/344&oldid=118535 »\nKemmoù diwezhañ degaset d'ar bajenn-mañ d'an 7 Eos 2018, da 16:10.


Poderezh - Wikipedia\nPodour e Nepal.\nAr poderezh a zo un oberiantiz arzel, a zo diazezet war krouidigezh pezhioù prierezh, savet diwar ur meskaj douaroù. An arzioù-mañ a zo poazhet er forn hag anvet int ivez "poderezh". Bez' e c'hellont bezañ traoù talvoudek evel : pladoù, asiedoù, podoù,..., pe objedoù kinklus. Ar poderezh a zo graet evit an dud vras hag ar vugale, un oberiantiz a zistign eo. Lakaat a ra da vleuviñ an dud dre ma c'hellont dispakañ o barregezhioù, o spered krouiñ hag o emfiziañs.\n2 An ostilhoù\n3 An teknikoù evit ober poderezh\n4 Ar sec'hadur\n5 Poazhañ hag amailhañ ar boderezh\n5.1 Ar fornioù\nGraet 'vez poderezh gant pri hag a zo a orin ur meskaj etre pri, merl ha danvez-kailhastr. Padal e vez komzet eus "douar" labouret. E ti ar bourvezerien arbennikaet, e vez kavet an aliesañ pri gwenn, ruz ha du. Met gwerzhañ a reont ivez pri gant livioù dreistordinal : roz, gwer, glas,...\nAn ostilhoù[kemmañ | kemmañ ar vammenn]\nE gwirionez, an holl ostilhoù boutin a c'hellont bezañ implijet evit reiñ louc'hoù kinklus er pri, da skouer : loaioù, kontilli, fourchetezoù, stouvoù kreion, kregin,... Ur wech poazhet ar pri, ez eus tu livañ ar pezh gant barroù-livañ boutin ha gant oksid evit livañ.\nAn teknikoù evit ober poderezh[kemmañ | kemmañ ar vammenn]\nur pezh graet diwar al labour war an turgn\nC'hwec'h doare disheñvel a zo evit stummañ an douar :\nal labour war an turgn : a zo an hini anavezetañ ha diaesañ. An teknik-mañ a zo deuet war-vel war-dro 4000 bloaz araok J.C. Tu 'zo lavarout eo an hini hag he deus reveulzet ar boderezh, peogwir a drugarezh dezhi ez eus bet tu krouiñ pezhioù reoliek penn da benn. D'ar mare-se e oant pezhioù skañvoc'h eget ar re krouet gant an doareoù all. Podoù ha asiedoù a vez savet an aliesañ gant an doare-se. An turgn a 'zo graet gant ur pladenn a-dro, anvet "Girelle". Evit-se eo ret kreizhennañ mat an douar, mestroniañ tizh an turgn gant un troadigell ha krouiñ ar stumm c'hoantaet er memes tro. Setu perak e c'houlenn un hir deskoni araok dont a-benn d'ober pezhioù brav. Ur vicher eo ivez.\nal labour gant plakennoù : ledet 'vez an douar gant ur ruilh koad evit kaout unan pe meur a plakennoù hag a vo bodet a-benn stummañ an objet. Soudet int gant taoligoù kontell el lec'h m'o deus da vezañ strollet ha peget gant douar gwak. Tu 'zo ouzhpennañ gwadegennoù douar evit kadarnaat ar boderezh. Gant an doare-mañ ez eus tu mont buhan met tu 'zo ober nemet pezioù geometrek. Tu 'zo memestra sevel poderzh kranek ma 'vez ruilhet ar plakennoù ha bodet an div penn enep. Ar plakennoù a c'hellont bezañ implijet ivez, evit leuniañ voulloù, ret eo neuze pegañ meur a re e diabarzh ur voull ha divoullañ pa ez int sec'h mat evit e aesaat. Gant an teknik-mañ ez eus tu mont buhanoc'h, peogwir ne vez ket gortozet kement eget gant sec'hadur ar "barbotine" (douar dourennek).\nur pezh gant "colombin"\nal labour gant rolladoù : a zo unan eus an teknikoù poderezh kentañ, bet treuzkaset gant an Amerikaned goude o dizoladenn gant Kristol Goulm. Kontrol al labour war an turgn eo hag implijet veze anezhi gant an holl sevenadurioù kentañ araok ma teufe war vel an turgn. Ar rollad a zo ur kranenn hir ha moan a vez ruilhet war un daol, ezhomm a zo eus meur a hini evit gellout sevel ur pezh bras. Tu 'zo mont buan gant an teknik mañ ha tu 'zo sevel pezhioù bras tre gant stummoù dieub penn da benn met pounner e chomont. An doare a c'hell bezañ kemmet un tamm en ur implij ur plankennig hag ur bilienn a-benn gwaskañ an douar ha stummañ ar pezh. Ar bilienn a zo e darempred gant an douar e diabarzh ar pezh hag ar blankennig en diavaezh er memes live, servijout a ra da skeiñ an douar ha da gwaskañ anezhi.\nar mezañ : labouret e vez gant ur voull pri hag a vo kizellet bihan ha bihan, en araok e vo roet he stumm gant gwask an div dorn. Goulenn a ra an doare-mañ barregzhioù arzel, resisder ha pasianted. Gant an doare-mañ e vez savet delwennoù.\nAr stamperezh : pouloudennigoù douar a zo lakaet a-ziwar pe e-diabarzh an objet torret ha da heul an douar a zo lenkret.\nAr voulerezh : an douar a zo dourennek he ket toazek. Produet eo gant ur meskaj poultr pri a zo tanav ha gant dour. Anvet eo neuze barbotine. Evit stummañ diavaezh ar pezh, e vez implijet ur moull e plastr peogwir e lonk an dour. Dac'haet e vez ar barbotine er moull dibabet e-pad un nebeut amzer. An dour a vez neuze lonket gant ar plastr ha douester an douar dourennek a bign e tal ar speurennioù. Gortozet e vez betek ma vo sec'h ar pezh moullet. An divouladur a zo aesaet gant diaezhennadur an dour, he deus bihanaet ar volum. War-lerc'h eo ret leuskel c'hoazh da sec'hiñ a-benn kaout un dac'h ler. Tu 'zo neuze d'an turgner difaziañ an diglokterioù ha toullañ troad ar boderezh.\nAr sec'hadur[kemmañ | kemmañ ar vammenn]\nUr wech echu ar pezh, ret eo lenkrañ anezhi gant ur spoueen glebiet ha lakaat da sec'hiñ e-pad ur sizhun evit ur sentimetr tevder. Da heul briket e vez anezhi gant paper gwer pe "Scotch Brite". Lenkret e vez anezhi c'hoazh, ar pezh a tenno an direizhderioù.\nPoazhañ hag amailhañ ar boderezh[kemmañ | kemmañ ar vammenn]\nAn arzoù poderezh a zo lakaet div wech da poazhañ en ur forn ispisial. Ur wech kentañ a-raok amailhañ hag ur wech all goude.\nAr poazhadur kentañ a servij da pobañ an douar. Pignerezh an temperadur a zo gorrek er penn kentañ, tro-dro 100 °C dre eurvezh e-pad 5 eurvezh dispartiet evit ma ne dorfe ket an objedoù. Goude e vez kresket an temperadur betek 1000 °C. Anvet eo ar poazhadur kentañ : ar wastell.\nTu ‘zo neuze kinklañ ar boderezh gant barroù livañ ha oksid eus livioù disheñvel. Ar wastell, kinklet gant al livioù c’hoantaet, a zo lakaet da soubañ en amailh. An amailh, a c'hell bezañ lakaet ivez war ar pezh gant ur barr-livañ pe ur bistolenn ispisializet. Ur seurt poultr livet eo hag a zo mesket gant dour.\nAn eil poazhadur a servij da stagañ an amailh. Tro-dro 960 °C e vo tommet ar forn e-pad 5 eurvezh evit ar feilhañs. Ar pezh a teu da vezañ lufret.\nAn temperadurioù poazhañ, etre 850 °C ha 1400 °C, a zo dibabet hervez an douaroù implijet. Diforc’hiet 'vez ar feilhañs poazhet gant temperadurioù izel hag ar c'hrag pe ar borselenn poazhet gan temperadurioù uhel (etre 1250 °C ha 1400 °C°).\nAr fornioù[kemmañ | kemmañ ar vammenn]\nAr fornioù implijet e poderezh o deus ur meizadenn disheñvel eget ar re all. Bez e c’hellont bezañ :\nFornioù gant koad : ar re mañ a oa ar fornioù gentañ o deus servijet da poazhañ priajoù. A drugarezh dezho ez eo bet krouet priajoù gant un dalvoudegezh uhel e China ha Japan. Bez e c’hellont a-dra sur poazhañ gant un temperadur uhel an objedoù porselenn met ret eo mestroniañ anezhe mat : choaz ar c’hoad a vo lakaet e-barzh, an aozadur hag evezherezh ar poazhadur.\nFornioù gant gaz pe tredan.\nPodour[kemmañ | kemmañ ar vammenn]\nMeiziñ ha fardañ objedoù prierezh talvoudek pe kinklus, eo labour ar podour. Gant sikour un turgn pe gant an div dorn nemetken eo savet ar boderezh gantañ. Implijout a ra douaroù gant perzhioù disheñvel ha temperadurioù poazhañ disheñvel. Evit bezañ efedus a-benn gwerzhañ anezho ret eo dezhañ krouiñ pezhioù dreistordinal hag a blijfe d’ar brenerien.\nAdtapet diwar « https://br.wikipedia.org/w/index.php?title=Poderezh&oldid=1874533 »\nTeknikoù ha skiantoù pleustrek\nKemmoù diwezhañ degaset d'ar bajenn-mañ d'an 10 Mae 2020, da 13:44.


An Inizi Glenan\nEnez-Tudi ha Sant-Voran\nRosko hag Enez-Vaz\nTour-tan Enez Werc'h... ha re all\nEnizenac’h ha Mor-bihan Gwened\nSusinioù ha gourenez Rewiz\nBeg Penn ar Roz\nPenn en hini vrasañ eus inizi Breizh\nUn enezenn gaer eo ar Gerveur evit gwir. Ul lec’h ma c’hallfe an den tremen e holl vakañsoù hag a zellez bezañ gweladennet e-pad meur a zevezh eo. Etre an traezhennoù sioul hag an tornadoù estlammus, etre ar porzhioù briket hag ar maezioù glas, e kinnig an enezenn ur vozaikenn builh a weledvaoù.\nNe viot ket lezet diseblant gant an hini vrasañ eus inizi Breizh, war-hed 14 kilometr diouzh beg Kiberen. Kerkent hag erruet gant ar vag e porzh koantik Porzh-Lae, feurmit hardizh ur marc’h-houarn pe ur c’harr evit ober anaoudegezh gant ar Gerveur a-dreuz hag a-hed. Kregiñ a ra ar weladenn gant ur bourmenadenn war ar c’haeoù o ziez mistr ha liesliv. Pourmenit er porzh hag e straedoù kêr gozh Porzh-Lae a-raok mont d’ober anaoudegezh gant gwikadell Vauban. Gallout a reot mont di dre zor an tour-meur. Sebezus eo ar savadur. Kit d’an hent-ged. Ur bam eo ar gwel war ar porzh.\nE ti Sarah Bernhardt\nPenn er biz, war-du Saozon. Ul lec’h-ehan zo arabat c’hwitañ en enezenn eo ar porzh livus-se. Kit di d’an abardaez. D’an eur-se e teu buhez d’ar c’hae gant leurioù ar c’hafedioù ha letioù lipous. Ac’hano n’eus nemet tri c’hilometr betek beg ar Polen. Brudet e oa bet ar beg-douar-se gant an aktourez Sarah Bernhardt he doa graet hec’h annez eno e fin an 19vet kantved. Gallout a reot gweladenniñ he domani zo digor d’an dud abaoe 2007.\nAn enezenn he div zremm\nTornaodoù didroc’het-kaer, mor dirollet... Hoalet e viot gant gweledva boemus an aod gouez. E-touez ar gwelioù kaerañ, an tour-tan bras, reier groc’h an Apotikerezh, gwel meur Porzh Koton pe Porzh Goulfar a dalvez ar boan bezañ gweladennet peurgetket. Disheñvel-krenn eo ar gweledvaoù-se diouzh sioulded aod hollgaer Bordardoue pe ar Sableg Vras, mat-tre evit ar familhoù. Gwelloc’h eo deoc’h mont di e lost an hañv, kentoc’h.\nDaoust ha gouzout a raec’h ?\nDaoust hag anavezout a rit ar pochoù-pez ?\nAr c’hresteneged kurius-se, zo reolennoù evit pesketa anezho, ne vezont kavet nemet e lec’hioù zo, en arvor ar Meurvor Atlantel, hag en o zouez emañ ar Gerveur. Debret e vezont ent yen e-pad an digor-kalon. Menam... Da dañva kousto pe gousto !


Buhez ar Sent/1912/Erwan - Wikimammenn\nBuhez ar Sent/1912/Erwan\n◄ Theodot Erwan Bernardin a Zienn ►\nErwan, en e vugaleach, a gare kanan, ha klevet kanan gwerziou ar zent koz a ziazezas ar vro. Ar c’hiz oa neuze c’hoari ar Basion (a bade eiz de) ha peziou-all war vueziou zent, o sevel diwarne skouer vat ha kelennadurez kristen evit ar Vretoned. Erwan, ma ne zavas ket a c’hoariou evelse, hen e-unan, a bourchasas, da vihanan, danve d’ar re hen grê. Skrivan reas Bue sent Breiz en Brezoneg. Al levr-ze, grêt gant eur zant, diwar-benn sent e ouen hag hon hini a zo bet kollet, siouaz ! Pebez koll evidomp !\nAdtapet diwar « https://br.wikisource.org/w/index.php?title=Buhez_ar_Sent/1912/Erwan&oldid=35663 »\nKemmoù diwezhañ degaset d'ar bajenn-mañ d'an 15 Mae 2012, da 10:40.


Coco Chanel (19 a viz Eost 1883 e Saumur - 10 a viz Genver 1971 e Pariz) a oa ur grouerez giz, un plac'h a afer hag ur spierez nazi.\n3 Kaniñ a ra Coco\n4 Roiñ a ra dour e Vichy\n5 Ur c'habellerezh disheñvel\n6 Krogamant ur remzad bras\n7 Coco e-pad ar brezel\n10 An distro\n11 Mont a ra kuit Coco, chom a ra Chanel\nHe zad, Albert Chanel, ur marc'hadour merserezh, en deus bet ur bugel ur bloaz abretoc'h anvet Julia-Berthe gant Jeanne Devolle. Ar c'houplad en em stali e Saumur. N'emaint ket dimezet c'hoazh, ha c'hoant en defe Albert da werzhañ gwin. Da c'hortoz e ra Jeanne micherioù bihan a-bep seurt e-barzh ur gambr e kêr. Dimeziñ a reont e nevez-amzer ar bloaz warlec'h, a-raok en em staliañ en Issoire en un ti bihan. Albert a ya a-lies kuit, ha Jeanne liesoc'h-liesañ da welet he familh. Padout a reas tri bloaz, hag ar c'houplad o deus bremañ 5 bugel : Julia, Gabrielle, Alphonse, Antoinette ha Lucien. Klañv eo Jeanne met n'he deus ket c'hoant en em bareat a-benn mirout he argant. Mervel a ra ar 16 a viz c'hwevrer 1895. Albert ne ouia ket petra ober gant e vugale. Familh Jeanne n'eus ket c'hoant ober war o zro. Erfin, kas a reas Alphone, 10 vloaz, ha Lucien, 6 vloaz, e-barzh un ti-feurm. Gabrielle, oadet bremañ eus 12 vloaz, a zo lec'hiet gant Julia-Berthe, 13 vloaz, hag Antoinette, tost 8 vloaz, e-barzh ti-emzivaded Aubazine. An tri c'hoar ne welas james o zad en-dro, ha hep kaout keloù ebet dioutañ. Chom a reont 7 vloaz en ti-emzivaded, gwisket bemdez gant ar memes sae du. Kas a reas da Gabrielle ur goust evit an traoù simpl-tre.\nCoco chanel e 1912. Krouet ganti eo an tok.\nDeskerezh[kemmañ | kemmañ ar vammenn]\nD'an 19 a viz Eost 1901, Gabrielle eo 18 vlez. Lec'hiet eo gant he div c'hoar e-barzh ur skol-lojañ, e-lec'h ma adkavont ho moereb Adrienne Chanel, yaouank evelte. Gant sikour ar chanoinezed, kavout a ra Gabrielle hag Adrienne ul labour e straed an horolaj e-barzh ur c'heñwerzh e merzerezh berzh a zoug an ardammez : « E Santez-Mari, soieries-dentelles-rubans ». Lojet emaint a-us ar stal e-barzh ur mansard.\nKaniñ a ra Coco[kemmañ | kemmañ ar vammenn]\nGabrielle ha Adrienne o deus en em staliet war vord an Allier a dreuz ar geriadenn. Kregiñ a ra Gabrielle da ganiñ e-barzh ur c'hafe, ha goulennet eo bep noz get an ofisourien. Anvet eo bremañ « Coco », rak kaniñ a ra « Qui qu'a vu Coco dans l'Trocadéro? ». Admiret eo get kalz a baotred yaouank, evel Etienne Balsan, mab ur familh binvidik oc'h ober e servij soudard en 90 vet rejimant troaderien.\nRoiñ a ra dour e Vichy[kemmañ | kemmañ ar vammenn]\nSikour a ra Etienne Balsan da gas Gabrielle ha Adrienne e Vichy, rak c'hoant he deus honnezh da vont pelloc'h 'barzh he remzad arzourez. Ober a ra kalz a selaouidigezh, hep berzh. Kemer a ra kentelioù kaniñ ha dañsal er davarn, ha engouestlet eo evit roiñ dour a-benn gellout paeañ he frejoù. Tost aze eo ar goañv, ha kemer a ra an diviz da zistreiñ e Moulins. Bevañ a ra Adrienne d'un nebeud kilometradoù eus Moulins, e Sauvigny. Prenet n'eus Balsan tachenn Royallieu, ur manati kozh e kreiz ar c'hoed hag ar blaenoù. Mont a ra Gabrielle da vevañ gantañ. N'eus ket kement a garantez etreze, mes kentoc'h ur vignoniezh bras. Etienne a resev alies bourc'hizien en e di, pe sportourien ar rannvro, bepred embrouget get o maouezed. Gabrielle a zo bepred gwisket simpl-tre, hag evezhiet eo get selloù iskis. Merzet eo get Emilienne d'Alençon, ur gomedianez bras e Paris.\nUr c'habellerezh disheñvel[kemmañ | kemmañ ar vammenn]\nNe gar ket Coco chom arwareg. Ober a ra tokoù bihan lakaet izel-tre war he zal. Kejiñ a ra get Boy Capel e 1908 er Pyreneoù. Kalonekaat a ra Coco da werzhañ he zokoù, ha Gabrielle a stalia ur stal-labour c'habellerezh e Paris, boulouard Malesherbes. Labourat a ra get Adrienne hag he c'hoar Antoinette, o paouez da vont kuit eus ti-lojañ Moulins.\nKrogamant ur remzad bras[kemmañ | kemmañ ar vammenn]\nBevañ a ra Coco get Boy Capel e-barzh un ranndi bras. Finansiñ a ra dezhi ul lec'h evit ur saloñs kabellerezh anvet « Chanel Modes ». En hañv 1913, Boy Capel, a feurm dezhi ur stal e Dauville. Hennezh a zo anvet « Gabrielle Chanel ». Berzh he deus dija, hag e 1912 e kroua tokoù ur pezh c'hoari eus Maupassant. Daou vlez diwezhatoc'h, deskiñ a ra emañ he c'hoar vras Julia-Berthe marv gant ar c'hleñved sec'h.\nCoco e-pad ar brezel[kemmañ | kemmañ ar vammenn]\nAn 2 a viz Eost 1914 emañ disklêriet ar brezel da V/Bro C'hall get an Alamaned. Tost 31 vlez emañ Gabrielle. Darbariñ a ra Gabrielle saroioù gwenn hag aes da glañvdiourezed-zo. E 1915 e tigor Chanel un ti-bras nevez. Staliañ a ra du-se he stal-labour, ur stal hag he apartamantoù prevez. Dont a raio da vout he c'hentañ ti-gwriad. E diskar-amzer ar vlez da-heul, kinnig a ra he kentañ dastumadeg. 32 vlez eo. An danvez a vank e 1915, hag implijout a ra Coco ar jersey, un danvez betek-hen implijet nemet evit dilhadoù sport pe gouronkañ ar baotred. Diouzhtu a vez prenet he zilhad nevez e jersey. E 1918 he deus coco kalz a berzh, implij a ra muioc'h evit 300 micherourezed, gellet a ra erfin distaolañ Boy Capel.\nGlac'har[kemmañ | kemmañ ar vammenn]\nRet eo da Boy Capel kaout ur gwreg. Mezhekae eo Coco. Karout a reas anezhañ betek un nozvezh, an 22 a viz kerzu 1919, pa zeskas da 4 e mintin e oa bet lazhet Boy Capel war an hent. «En ur goll Capel, kollet m'eus pep-tra », a anzavas Coco 50 vlez diwezhatoc'h. Glac'haret, labourat a ra evel biskoazh. Kreskiñ a ra c'hoazh ar berzh eviti. E dibenn ar blez 1920, Antoinette, dimezet abaoe un nebeud mizioù, a varv d'he zro e Buenos Aires ag ar grip Spagnolek. En em serriñ a ra Coco e-barzh he zi bras. Diwezhatoc'h, en hañv o tont a grog Coco da vont kuit ag he vuhez serret. E 1912 e Paris, e-tal ar blas Vendôme a stag Coco an niverenn 27, 29 ha 3, ha ar straed Cambon. Krouañ a ra saeoù get tresoù slav p'he deus un darempred amourous get an Duk Bras Pavlovitch eus Rusia, un den e arlu, niz an tsar Nikolas II.\nN°5[kemmañ | kemmañ ar vammenn]\nErnest Beaux a ginnig da Coco meur a front. Daou rummad a zo a standilhon niverennet eus 1 da 5 ha eus 20 da 24. Choajiñ a ra Gabrielle da gentañ an n°22, mes choajiñ a ra an hini 5 a-benn skeudenniñ he dastumadeg. Dont a ra buan da vout ur best-seller. Ar Brezel a zo disklêriet an 3 a viz Gwengolo 1939, goude berzh bras « Reolenn ar c'hoari ».\nTout he micherourezed en em stalio e tioù arall pe a savo o hini, evel Lucia Boutet. N'eus nemet ar stal c'hwezh-vat ha reizhoù a chom digor. E 1940 en em c'houlli Paris. Mont a ra Coco da Cèrbères e-tal Pau. Ur c'hastell he deus du-se, prenet e 1926 evit he niz André. Adwelout a ra du-se Etienne Balsan, kozh. Goude an arsav-brezel, sinet an 22 a viz Even 1940 e tistro Gabrielle da Paris. Bevañ a ra istorioù karantez sekred get Hand Gunther Von Dincklage, un diplomat Alaman. A-drugarez da sikour An Duk eus Westminster ha Churchill, n'he deus ket a gudennoù d'an dieubidigezh. Mont a ra kuit Gabrielle goude fin ar brezel. En em staliañ a ra e-barzh ostalerioù bras ha sioul e Bro Suis. Beajiñ a ra er Pausa, Londrez ha Venizia. Soñjal a ra skrivañ he envorennoù. Meur a levr a vo embannet, dreist-holl goude he marv. Mervel a reas an Duk eus Westminster e 1953. Gwerzhañ a reas Coco La Pausa.\nKalonekaet eo Gabrielle evit digeriñ en-dro stal-labour ar straed Cambon. Adkavout a ra Gabrielle micherourezed kozh, ha konsantiñ a reont holl da zont en-dro. Buan, kregiñ a ra an holl da labourat evit Chanel. Maleruzamant he c'hentañ dastumadeg abaoe he zistro na blij ket d'ar publik. Goude-se, lakaat a ra 2 vlez da lakat tailhoù war ur chupenn bihan Chanel anavezet-tre. Kas a reas ur berzh nevez bras meurbet get an Amerikaned, heuliet get an Europeaniz. Resev a ra e 1957 an Neiman Marcus Award e Dallas, evit « Krouerez ar muiañ adster ag an XX vet kantved ». E 1965, p'emañ Coco 82 vlez, ar mini-vrozh n'eus berzh e Paris. Nac'han a ra Coco da verrat he vrozhioù, lârout a ra emañ vil ar glinoù.\nMont a ra kuit Coco, chom a ra Chanel[kemmañ | kemmañ ar vammenn]\nKregiñ a ra ar bloavezh 1971. An 10 a viz Geñver, kemeret eo Coco ag ur falladenn. Mervel a ra en he c'hambr er Ritz, oadet eus 87 vlez.\nAdtapet diwar « https://br.wikipedia.org/w/index.php?title=Coco_Chanel&oldid=1984508 »\nTud a afer Bro-C'hall


Diskrog – Stefan Carpentier\nUn diskrogig am eus graet aze evel m’hoc’h eus gwelet emichañs. Ar vakañsoù, tudoù, a zo graet ivez d’an nen da gas ur pennad amzer gant e familh ha da vont da aveliñ e spered. Setu aze ar pezh am eus graet rik.\nEvel-just ne’m eus savet frazenn ebet e-keit-se evit ma danevell Al liorzh burzhudus. Trabaset e oan gant ma zro-pluenn. Teuk a-walc’h e kavan an div bajenn gentañ. Hep mar ez eo dre ma’z int bet savet un tammig re brim evit delc’her d’al lusk ha da’m fromesa. Klasket e vo lakaat ul lusk nevez e pleustr, goude ma rankan ivez adkregiñ gant ar sport. Spontus eo deuet ma c’horf da vezañ: gwak ha mol. Ha goude ma vez plijet merc’hed zo gant seurt keusteurenn ne gredan ket goulenn tra digant ma melezour hud. Gouzout a ran a-walc’h petra a vo eilgeriet gantañ e-kreiz ma zalfas.\nMa, setu aze eta e vo ret deoc’h gortoz ur sizhun a-raok na vo embannet an trede pajenn.\nEvit a sell ouzh an traoù all… em eus klevet lavaret ned a ket gwelloc’h gant ar bed. Diskoulm ebet na’m eus da reiñ d’ar pennoù-bras. Cheñch tu a vefe d’ober moarvat, an tu-mañ zo re strizh hervez ar ganaouenn – ha n’eo ket me a zislavaro an dra-se.\nKen diwezhatoc’h, me zo o vont da echuiñ eil frazenn an trede pajenn ha piv ‘oar, marteze e teuy din an trede frazenn a-raok mont da gousket?\nAuteur StefanPublié le 24 juillet 2012 Catégories Brezhoneg, DiRuMmRolLeT, Non classé\n4 réflexions sur « Diskrog »\n25 juillet 2012 à 0 h 28 min\n25 juillet 2012 à 0 h 36 min\nN'eo ket re vorodus gortoz ur bajenn bep sizhun?\nN'eo ket, dreist-holl pa ankouezer un tamm hag e vezer souezhet mat. Met re verr eo bepred…\nme 'garfe bezañ gouest da sevel ur bajennad bemdez. Siwazh evit poent n'emañ ket kont evel-se.\nWar an hent mat emañ an trede pajenn avat evit bezañ embannet dilun.\nPrécédent Article précédent : Asilom\nSuivant Article suivant : Uruk-hai mother fucker !


Région_Bretagne - Dizoloit ar 36 raktres deskadurezh d’ar glad\nSuite à l'appel à projets Education au patrimoine lancé en 2009, la Région fait le bilan des projets réalisés auprès des jeunes Bretons.\nBroudañ ar Vreizhiz yaouank da anavezout gwelloc’h ha da briziañ glad ar rannvro : sed aze ar gefridi he doa lakaet ar Rannvro dezhi hec’h-unan en ur reiñ lañs daou vloaz zo d’ur galv d’ar raktresoù nevez evit ar vugale. D’ar 16 a viz Du tremenet, dirak Maria Vadillo, besprezidantez karget eus an touristerezh hag eus ar glad, e oa bet bodet 36 loread ar galv da raktresoù 2009/2011 e Roazhon evit eskemm war ar raktresoù bet kaset da benn gant pep hini. Berzh bras o deus graet ar 36 raktres-se gant ar Vreizhiz yaouank. 414 057€ a oa bet roet dezho gant ar Rannvro. En tu-hont da 2011 e vo skoazellet ar c’hizidikaat hag an deskadurezh d’ar glad gant ar Rannvro.\nGwelet katalog ar 36 raktres deskadurezh d’ar glad\nPublié le Tuesday, November 22, 2011


Georges Jouin - Wikipedia\nGeorges L. Jouin, ganet d'an 13 a viz Gwengolo 1956 e Pariz ha marvet d'ar 24 a viz Gwengolo 1996 e Montroulez, zo bet ur c'haner rock brezhoneg. Ur c'h-crooner e oa ivez, a denne e zoare tamm pe damm da hini Eddy Mitchell, awenet gant ar rock a oa diouzh ar c'hiz e Pariz en e yaouankiz, hini Eddy Mitchell pa oant yaouank o-daou.\nEn toull-bac'h e oa bet ivez war-lerc'h bezañ kemeret perzh en FLB.\nE dad a oa livour hag e vamm kanerez. Goude bezañ bet gwerzher levrioù en e levrdi Kornôg betek 1988 ha merzet gantañ e oa barrek da sevel barzhonegoù e krogas da sevel kanaouennoù gant mignoned sonerien. Div bladennig 45 tro a voe embannet e deroù ar bloavezhioù 1990 a-raok an daou CD Jabadao Blues ha Breton Connection's enno ur meskaj rock ha rythm 'n' blues kanet a-bep-eil pe e galleg pe e saozneg ha dreist-holl e brezhoneg.\nLevrioù bannoù-treset a reas ivez, gant Tramber, Le secret de Plégastel (embannet e ti Albin Michel). Oadet a 40 vloaz e oa Georges L. Jouin pa varvas diwar ur c'hrign-bev. E oberennoù a chom stag ouzh sevenadur Breizh, ar rock hag ar riboul da viken.\nKavomp ar gouloù / Hag e ouies 45 T\nThe King of Kof ha Kof ST 370389 45 T\nJabadao Blues A107 (CD)\nBreton Connections A126 (CD)\nAdtapet diwar « https://br.wikipedia.org/w/index.php?title=Georges_Jouin&oldid=1843407 »\nDernière modification le 12 Eos 2019, à 15:19\nKemmoù diwezhañ degaset d'ar bajenn-mañ d'an 12 Eos 2019, da 15:19.


Journal de Renaud Camus, dimanche 19 avril 2015\ncréée le lundi 20 avril 2015, 22 h 14\nmodifiée le mardi 21 avril 2015, 15 h 24Dimanche 19 avril 2015, une heure moins le quart du matin. Cette fois nous sommes vraiment allés voir Stéphane Baumont, en la presque homonyme Beaumont (-de-Lomagne). Il ~~ ~~~~~ ~~~ ~~ ~~ ~~~~~~~ ~~~~~~ ~~~ ~~~~~~~ ~~~~~~~~ ~~~~~~~~~~~. ~~~ ~~~~~~~~ ~~~~~~~~~ pour tout autre ~~~~~~ ~~~~ ~~~~~~ ~~~~, ~~~~ ~~~ ~~~~~~ auparavant :\n« Ou ~~~~~ ~~~~~ ~~~~~ ~~~~~~~ ~~~~~~~ ~~~~~~~~~~~~~~, ~~~ ~~~~~ ~~~~~ ~~~~~~~ ~~~~~~~ ~~~~~ ~~~ ~~~~~~~~ ~~~ ~~~ cabinet. »\nIl ~~’~~~~~~ ~~~~~~ vivement révolté contre ~~~~ ~~~~~~~~~~, ~~~~~~ ~~~~~~~ ~~~ ~~~~~~~~~~ ~~~ “~~~~~~~~~~~ ~~~~ ~~~~~~~” ~~~ ~~~ “~~~~~~~~ ~~ ~~~ ~~~~~~~~~~~~~” ; ~~~~~ ~~’~~~~~~~ ~~~~~~~~~~~~~~ ~~~ ~~~ ~~~~~~~~ ~~~~~~~~ ~~~~~~~~~ ~~~ diagnostic.\nPendant ~~’~~~~~~~~~~, qui dure plusieurs ~~~~~~~, ~~~ ~~~~~ ~~~~ ~~~~ ~~~~~~~~~~~~~ ~~~~~ ~~~~~~~~, ~~~~~ ~~~~, ~~~ ~~~ ~~~~~~ ~~~~ ~~~~~~~~~ ~~~ ~~~~ ~~~~ ~~~~ ~~~~~~~~~. ~~~ ~~~~~~~~~~~ ~~~ ~~~~~~ ~~~ ~~~~~ ~~~~ questions métaphysiques : où ~~~~ ~~’~~~~, ~~~ ~~~ ~~~~~~~~ ~~~~~~~~ — ~~~~~ ~~~ ~~~~~ ~~~~ ~~~ ~~~~ ~~~~~ ~~~ ~~~~~ ~~’~~~~~~~~~ ~~~~ ~~~~~~~~ ~~ ~~~ ~~~~~~ ~~~~ ~~~~~~~~~~ ? ~~~ ~~~~~~ ~~~ Phédon. Comme il y ~~ ~~~~~ ~~’~~~~~~ ~~~~~, ~~~ ~~~~~~~~~~, ~~~~ ~~~~~~~~~ ~~~~ ~~~~~~~ ~~’~~ ~~~~ ~~~~~ ~~~~~~~~~, ~~~~~~~, ~~~~~, ~~~~ ~~~~~~ ~~~ Phédon…\nNous ~~~~~~ ~~~~~ ~~~~~ ~~~ ~~~~~~~~~~~~~ ~~~~~~~~~ ~~~~ dans le jardin ~~~ ~~~ ~~~~~~~~~, ~~~~~ ~~~~~~~ ~~~~~~, ~~~~~~~ ~~~ ~~~~, ~~~~~ ~~~~~~~~~, ~~~ ~~~~ ~~~~~ ~~~~~. ~~ ~~~~~~~~~~ ~~~~ ~~~ ~~~~~~~~~~ ~~~~~~~, ~~~~ ~~ ~~’~~~~ ~~’~~~~ ~~~~~~~~~~~, ~~~ gros bourg a ~~~~~ ~~~~~ ~~~~~ ~~~~ ~~~~~~ ~~~~~~, ~~~ ~~’~~ ~~~~~ ~~~~~~ ~~~~. ~~~~~ ~~~ ~~~~ ~~~~~~ ~~~~ ~~~~~~~~~~~ ~~~~ ~~~~~~~~~, ~~~~~~~~~~~~~~~ ; ~~~ ~~~~~~~ ~~~~ ~~~~~~~~ ~~~~~ ~~~~~~~~ ~~~~ les mauvais traitements, ~~’~~~~~~~~~~, ~~’~~~~~~~~ ~~’~~~~, ~~~ ~~~~~~~~~~ ~~~ ~~~ ~~~~~~~~ ~~~~~~~~~~~~~~ — ~~~ ~~~~ ~~~~~~~~ ~~~ ~~~~~~ ~~~ ~~~~~~~ ~~~ ~~~~~~~ ~~~ ~~~~~~~ ~~~ ~~~~~~~, ~~~ ~~~ ~~~~~~~~ ~~~~~~~~~ par d’énormes et ~~~~~~~~~ ~~~~~~~~~~~ ~~~~~~~~~~~, ~~~~ ~~~ ~~~~~~~~~ (~~~ ~~~~~~~~ ~~~~~~~~~~~ ~~~ ~~~ ~~~~~~~~~~~~~~, ~~~~~ ~~~~~~~~~~ : ~~~~~~~~~ ~~~ ~~~~~~~~~~ test).\nLes ~~~~~~~~~~~~~~ ~~~~~~~~~~, ~~~ ~~~~~~~ ~~~ ~~~~~~~~~, ~~~~~ ~~~ ~~~~~~ de s’aviser que ~~~~~ ~~~ ~~~~~ ~~~~ “~~~~~~~~~~~~” (~~~~~~~~, ~~~~~~~~~~), ~~~ ~~~~~~~~ ~~~ ~~~~~~~~~ ~~~~~~ ~~~~ ~~’~~~~ ~~~~~~~~~ ~~~~~~~~~~~ ~~~ “~~~~~~~~~~”. ~~~ ~~’~~~~ ~~~~~~~ ~~~~~~~ ~~~~~ ~~~~~~ ~~~~ ~~~~~ ~~~~~~~ les petites villes ~~~ ~~~~~~~, ~~~~~~~~ ~~~~~ ~~~ ~~~~~. ~~~~~~~~~-~~~-~~~~~~~~ ~~~~~~ ~~~ ~~’~~~~~~ ~~~~~ ~~~ ~~~~ ~~~~~ ~~~ ~~~~~~~~~~~~, ~~~ ~~~~~~~~ ~~~~~ ~~~~ ~~’~~~~~~~~~~~~~ — ~~~~~~~~ ~~~~~ ~~~~~~~~~~~ ~~~~~ ~~~~~~ été en partie ~~~~~~ ~~~ ~~~~~ ~~~~~~~~~~~ ~~~~~ ~~~~~~~~, ~~~ ~~~~~ ~~~~ ~~~~~~~ ~~~~ ~~~~~ ~~~~~~~ ~~~~~~~~~~~~~~, ~~~~ ~~’~~~~ ~~~~~ ~~~~~~~~~ ~~~~~ ~~~~ ~~~~~~~~ ; ~~~ ~~~ ~~~~~~ ~~~~, ~~’~~~~ ~~~~~~~ pis.\nLa droite moderne ~~~~~~~~ ~~~~~~~~~~ ~~~~~~ ~~~ ~~~~~ ~~~~ ~~~~~~~~~~~~ ~~~~ ~~~~~~~~~~. ~~~ ~~~~~~~ ~~~~~~~~ ~~~~~ ~~~ ~~~~~ ~~~~ ~~~~~~~~~~ ~~~~ ~~~~~~~~~~~~ (~~~~~~~~~~~~~~~ — économiquement, ~~~ ~~’~~~ ~~~~~…). ~~~~ ~~~~~ produisent en masse ~~~~ ~~~~~~~-~~~~~~~~~~ (~~~~ ~~~~~ ~~~~ ~~~~~~~~~~~~ ~~~~~ ~~~ ~~~~ d’argent).\nLe ~~~~~~~~~~ ~~~~ ~~~ ~~~~~~ ~~~ ~~~~ ~~~ ~~~~~~~~ ~~~~ ~~ ~~~ ~~~~~ : ~~’~~~~~~~~~ ~~~ ~~~~~~ ~~~~~~~~~, ~~~~~~~~~~ et responsable — ~~~~~~ ~~~~ ~~~~~~~~ ~~~~~~~~~~~ ~~~ ~~~~~~~~ ~~~~~~~, ~~~ ~~~~~~~ ~~~~~~~~~~~, ~~~ ~~~~~~~~ ~~~~~ ~~~~~~~~~ (~~~~~~~-~~~ ~~~~~~~~~~ ~~~~~~ ~~~’~~~ ~~~~~~~ ~~~~~ ~~~ ~~~~~~~~~~~ ~~~~ ~~~~~~…) ~~~ ~~~~~~ ~~’~~~-~~~~~~~~. Sans bourgeois, les ~~~~~~~ ~~~~~ ~~~~~~. ~~~ ~~~ ~~’~~ ~~ ~~~~~ ~~~~~~ ~~~~~ ~~~ ~~~~~~~~~~~~ ; ~~~ ~~~~~~ ~~~~ ~~~~~~~~ ~~~~~ ~~~~ ~~~~~~~~ ~~~~~~~ ~~~ ~~~ ~~~~~~~~~ ~~~~~~~~~~. ~~~ ~~ ~~, au mieux, des classes moyennes, ~~~, ~~~~, ~~~~ “cadres”.\nvoir l’entrée du dimanche 19 avril 2015 et ses 12 images dans Le Jour ni l’Heure


Ag er choès ag ur stad - Wikimammenn\nAg er choès ag ur stad\nJ.-M. Galles, 1829 (p. 26-30)\n◄ Ag en avantageu hac en doustér a gavér é vout é hunan Ag er choès ag ur stad Ag er burtæt, ha péguement é teliamb hi estimein ►\nAveit bout eurus én ur stad, ret-é ma hum gavou calz a dreu hac a circonstanceu, ha providance en Eutru Doué ou frepar ordinæremant d’en ineanneu fidel er honsult ar er choès a ou stad.\nUr verh youanq a hi a éel bout ingorto en ou freparou Doué dehi, mar é des héliet hé fal inclinationeu a guentéh ma ou dès hi santet.\nProvidance en Eutru Doué a ras de Vari cherrein, én ur guemér Sant Jojeb eit pried, er fréh précius ag er vertuïeu é deoai pratiquet guet fidélité.\nA pe ne vehai bet consultet meit er bed aveit diméein Mari, é vehai bet a dra sur clasquet dehi un dén pinhuic hac habil.\nNe vehai quet bet laqueit calz a boén de choès dehi un dén a vertu péhani, ag en ouait a groaidur, en devehai bet bihuet é dougeance Doué : n’en dé quet èl-cé é ra en dut ag er bed.\nNe sellér ér muihan ag en diméigneu meit doh en intérès, don én avantageu tamporel. Er madeu ag en doar, quêntoh eit er madeu a hræce Doué, a glasquér é quement-cé.\nA vazé quement a ziméigneu dijaugeable é péré deu bried a ra ou zourmant unan d’en aral.\nDoué er permet èl-cé, eit hum vangein ag er vuhé-men, rac n’en de quet bet consultet én un affær é péhani n’éellér quet en dout fin vad, ma n’en dé conduyet guet-ou.\nEan er permet èl-cé eit punition ag er bihan a soin a zou bet laqueit, durand er youanquis, de véritein é brotection, dré er pratiq ag er vertuïeu.\nQuérent er Uirhiés, pé quêntoh en Eutru Doué, a choégeas Jojeb, dén just, en dén vertuussan a oai ar en doar, er pried a jaugeai muihan doh er Uirhiés-cé.\nHa jamæs diméein n’en de bet eurussoh, jamæs dihue galon n’en dint bet coutantoh doh hum uélet joéntet assamble. Péh quæ en devehai éellet troublein er peah ag ou ineanneu ? Mari ha Jojeb a oai ér stad é péhani é vennai d’en Eutru Doué ma vezent bet.\nCalz a dut a zou digoutant én ou stad ; ind a souffre hilieih én ou ; liés memb ind a laca er réral de souffrein : Perac en dra-zé ? rac me mant antréet én ur stad é péhani ne fautai quet de Zoué ma vezent bet.\nEr honzeu-men, tennet ag ur Prophet, ou sel : Malheur deoh, bugalé, pére a ancoha me frovidance eit formein desseinieu hemb me honsultein !\nEr hræce a stad a zou ur hræce vras doh péhani é hès staguet calz a hræceu aral. Mar manquér a vout fidel d’er hræce-zé, ne zeliér quet bout ingorto ag er-ré e zeliai hé héli.\nMar pellér doh er règl ag er brovidance spécial-zé, péhani e brepar græceu choéget d’en hani a zou disposet de héli volantéïeu en Eutru Doué, ne zeliér mui comptein meit ar ur brovidance commun péhani ne ra meit græceu commun guet péré é éellér hum salvein, mæs guet péré è hès calz de zougein n’hum salvehér quet, pé d’er bihannan n’hum salvehér meit guet paud a boén.\nConsultet enta ha pedet en Eutru Doué, hui péhani a glah choès ur stad. Laret guet er Prophet : Groeit ma hanauein, men Doué, en hent dré béhani é fal deoh ma quêrhein.\nBihuet ehué énep fæcon, ma vériteoh ma quemérou Doué soin a hanoh.\nMa ne hanauet quet reih volanté Doué, consultet er-ré a zalh é léh ar en doar. Ean a reï sclerdér dehai eit hou condui ér péh hou pou d’obér.\nJesus, péhani en deoai discaret Saul  ar en hent a Zamas, n’expliquas quet dehou en desseinieu en deoai en é guevér ; mæs ean en davéas de Ananie eit ou gout.\nNe gonsultet hou quérent meit quement ma veoh obliget d’er gobér. Er-ré a zou é ty un dén a vou liés é anemiset.\nAnfin consultet én ur certæn fæcon er marhue ; de laret-é, groeit er choès a gareoh en dout groeit én ær ag er marhue.\n↑ Sant Paul quênt é gonversion a oai hanhuet Saul.\nAdtapet diwar « https://br.wikisource.org/w/index.php?title=Ag_er_choès_ag_ur_stad&oldid=105736 »


Buhez ar Sent/1912/An amzer goude ar Pantekost - Wikimammenn\nBuhez ar Sent/1912/An amzer goude ar Pantekost\n◄ Katel a Zienn An amzer goude ar Pantekost Philip ha Jakob ►\nAn Amzer goude ar Pantekost\nAboue an Azvent betek ar Pantekost, an Iliz he deus dispaket dirakomp, tôlen ha tôlen, dre lidou ha pedennou kaer, bue Hon Zalver Jezuz-Krist ha mysteriou ar relijion.\nPep gouel, pep myster en devoa e liou, e vlaz, e vertuz ; digas a rê d’e heul, ’barz ine ar c’hristen, eur c’hras ispisial, hag an holl grasou-ze en em gleve da stumman anezan diouz stumm ar C’hrist, an hini oa ar vammen aneze.\nAr Spered-Santel a oa e garg peurober al labour-ze ka chom gant an ine, da harz na vije dismantret.\nAdalek ar Pantekost betek an Azvent, ar c’hristen eta a zo anezan ’vel eun eil Krist, o vevan diouz ar vue dreist-natur diwanet en e greiz epad al loden gentan eus ar bla.\nO vezan unanet gant Doue, e zaoulagad a zo karget mui-ouz-mui a sklerijen, e galon a nerz, gant ar mysteriou hag ar goueliou a c’hoarvez er c’houlz-man ; o c’helennadurez a sko don ennan : goueliou an Drinded, ar Galon-Zakr, re ar Werc’hez Vari hag ar Zent a ginnig pep-hini eur vagadurez c’houek a ra d’ezan ’n em stagan gant dudi ouz kement a zo abeurs Doue ha ’n em distagan a galon vat ha gant prez eus holl dreo divlaz ha noazus an douar.\nE kerz an amzer goude ar Pantekost, an ine, bet krouet enni bue ar c’hras, a zo, ’vel pa lavarfen, o tarevi he freuz dindan grouez ar Spered-Santel.\nKoulskoude, ar vue n’eo ket achu hag an emgann a bado keit ha hi. Setu perak, goude tremenet amzer ar Pantekost, an Azvent a dizro adarre hag a adkrog da stumman gwelloc’h-gwell ar c’hristen diouz hon Zalver Jezuz-Krist.\nEvelse vo bep bla, ken ma vo achu reuz ar vue-man, ka tizet ganimp, ’n eun doare gwell pe welloc’h, ar skouer dizoloet dirakomp, skouer an holl barfetegez, ar C’hrist.\nMiz mae a zo gwestlet da enori an Itron-Varia, Mamm Doue. Peurvuian, en tiegeziou hon bro, eman ar gustumans vat da lenn, bep noz, Miz Mari, war-lerc’h Bue ar Zent, epad ar miz-man.\nNetra gwell eget derc’hel gant ar c’hiz-ze elec’h eo bet miret betek hen, hag he adsevel elec’h eo bet koueet.\nSetu aman hanoiou levriou Miz Mari, en brezoneg Treger pe Leon, hag a vije gallet lenn en tiegeziou kristen :\nLevr Bugale Mari, gant an ôtrou Chatton (yez Treger) ; Miz Mari ar C’halvar, gant an ôtrou Kerjan (yez Leon).\nAdtapet diwar « https://br.wikisource.org/w/index.php?title=Buhez_ar_Sent/1912/An_amzer_goude_ar_Pantekost&oldid=36596 »\nKemmoù diwezhañ degaset d'ar bajenn-mañ d'an 20 Mez 2012, da 16:33.


Doare-skrivañ KLT - Wikipedia\nAn doare-skrivañ KLT a oa bet implijet evit skrivañ brezhoneg etre 1908 ha deroù ar bloavezhioù 1950. Ne vez ket graet gantañ ken abaoe an amzer-se met chomet eo an anv KLT, implijet n'eus forzh penaos a-wechoù.\n2 Nevez-flamm: "Komz KLT"\n3 Pouez-mouezh KLT\nE 1908 e oa bet un toullad skrivagnerien vrezhonek, bodet en Emglev ar skrivagnerien, oc'h en em glevout diwar-benn ar reolennoù da skrivañ ar yezh en un doare a vefe unvan evit brezhoneg Leon, Kerne ha Treger, alese an anv KLT.\nDegemeret e oa bet ar reolennoù reizhskrivañ-se gant ar braz eus an dud a skrive brezhoneg en teir bro-se, ar re a embanne levrioù ha kelaouennoù enno. Sinet e oa an emglev gant an dud-mañ : Frañsez Vallée, Emil Ernod, Louis Le Clerc (Kloareg ar Wern), Yann-Vari Perrot, Koroller, Erwan ar Moal, Aogust Bocher, Caurel, Klaoda ar Prad, Jos ar Braz (Dirlem), anvioù meneget e Grammaire bretonne du dialecte de Tréguier, gant Louis Le Clerc, diwar pennadoù eus ar sizhunieg Kroaz ar Vretoned .\nSkignet e voe an doare-skrivañ KLT gant Frañsez Vallée hag e gelaouenn Kroaz ar Vretoned, met implijet e voe ivez gant an darn vrasañ eus ar c'helaouennoù all embannet e broioù Leon, Kerne ha Treger etre an daou vrezel-bed, evel Gwalarn pe Feiz ha Breiz. Ne oa nemet ar skrivagnerien wenedek a oa chomet e-maez an emglev-se hag a gendalc'he d'ober gant un doare-skrivañ dibar d'ar gwenedeg.\nE dibenn ar bloavezhioù 1930 e krogas skrivagnerien zo, evel Langleiz, da glask unvaniñ an doareoù-skrivañ KLT ha gwenedek, evit kaout un doare-skrivañ hepken evit an holl vrezhonegoù. N'eo nemet e 1941 e voe tizhet an emglev ha degemeret an doare-skrivañ peurunvan.\nNevez-flamm: "Komz KLT"Aozañ\nAbaoe un toullad bloavezhioù e vez graet KLT a-wechoù ivez eus kement tamm brezhoneg a vez komzet e-maez Bro-Wened, gant Gwenedourien zo hag a sell ouzh rannyezhoù ar broioù brezhonek all evel pa vijent unvan, pa n'int ket. Ar weledigezh-se a vez skignet ivez en abadennoù skinwel zo.\nKoulskoude n'hall an anv KLT bezañ nemet anv un doare-skrivañ : biskoazh n'eo bet unanet doareoù-komz Kerne, Leon ha Treger, hep ankouaat Goueloù.\nA-wechoù e vez graet anv eus "taol-mouezh KLT", da lavaret eo, al lodenn eus ar brezhonegva ma vez pouezmouezhiet ar gerioù war ar silabenn eildiwezhañ, ar pezh a c'hoarvez e Leon a-bezh, e Treger a-bezh (war-bouez nebeut), hag ul lodenn vras eus Kernev.\nKoulskoude, ma'z eo unvan a-walc'h dre vras an taol-mouezh en dachennad-se, ez eus un toullad diforc'hioù bihan en diabarzh, da skouer:\nen ul lodenn vat eus Treger ne vez ket taolmouezhiet ar ger ket, met ar silabenn a-raok, pa vez taolmouezhiet bep tro e Leon\ntaolmouezhiet e vez an trede silabenn diwezhañ alies e kornioù zo (Pelem ha tro-war-dro), evel er ger brezhoneg ([‘brεznεk]),\ngerioù unsilabennek evel moan a vez divsilabennek e Leon.\n↑ Pajennoù 223-234, trede embannadur. Adembannet e 1986 gant Ar Skol vrezoneg - Emgleo Breiz.\n↑ Job Jaffré, e-barzh Etrezomp e brezhoneg, 1974-1975, er bajenn 128, a gomz eus brezhoneg KLT (sic)\n↑ Abadennoù Ken tuch', kenskrivet gant Goulwena An Henaff\n+ Doareoù-skrivañ ar brezhoneg\nAdtapet diwar « https://br.wikipedia.org/w/index.php?title=Doare-skrivañ_KLT&oldid=1972020 »\nKemm diwezhañ d'an 6 Meu 2022 da 07:41\nKemmoù diwezhañ degaset d'ar bajenn-mañ d'an 6 Meu 2022, da 07:41.


Caratacos - Wikipedia\nCaratacos pe Karatakos (Caradog e kembraeg a vremañ, Karadeg e brezhoneg a vremañ), a oa mab Cunobelinos (Konvelen), ur roue brezhon en Enez Vreizh, er pobloù anvet Trinobanted ha Katuvellauned. Hennezh eo an haroz brezhon a gasas ar Vrezhoned da vrezeliñ ouzh ar Romaned o doa aloubet e vro war-dro ar bloaz 43 betek ma voe tapet gant e enebourien e 51, en amzer an impalaer Claudius.\nCaradog dirak an impalaer Claudius e Roma\nLuc'hkeudenn : T. Prytherch\nGwerenn-livet e ti-kêr Colchester (Camulodunum)\nLuc'hskeudenn : J.C. Even, 1981\nUr breur yaouankoc'h da Dogodumnos e oa Caratacos, hervez an istorour roman Dion Cassius. Faezhet e voent o-daou gant ar jeneral Aulus Plautius, war ar stêrioù Medway ha Tavoez. Mervel a eure Togodumnos un tamm goude, ha kemeret e voe kêr Gamulodunum (Colchester hiziv) gant Plautius.\nE 51, hervez Tacitus, e kasas Silures hag Ordovices Kembre gantañ a-enep arme Publius Ostorius Scapula. Trec'het e voent gant Ostorius met skampañ kuit a eure Caratacos, tra ma voe tapet e diegezh gant ar Romaned. Neuze ez eas war-du an hanternoz, da vro Gartimandua, rouanez ar Brigantes, met honnezh e werzhas d'ar Romaned. Kaset e voe da Roma evit bout diskouezet e trec'hlid e enebour gant e diegezh penn-da-benn. Ur brezegenn a reas dirak an impalaer, ha ganti e voe saveteet.\nHervez Dion Cassius en doa lavaret, o welout pinvidigezh Roma : « Penaos e kredit-hu, a zo kement a vadoù deoc'h, teurel ho c'hoant war hon zeltennoù paour ? »\n(en) Caractacus / 1\n(en) Caratacus / 2\n(en) Caratacus / 3\n↑ (la) Annales, XII, 33-38.\n↑ (fr) Histoire romaine, LXI\nAdtapet diwar « https://br.wikipedia.org/w/index.php?title=Caratacos&oldid=1972402 »\nKemm diwezhañ d'an 6 Meu 2022 da 07:48


Ar c’henta Miz Mari/Ar Verc’hez o vont d’an Ejip - Wikimammenn\nAr c’henta Miz Mari/Ar Verc’hez o vont d’an Ejip\nF. Hallégouët, 1868 (p. 91-98)\n◄ Purification ar Verc’hez Ar Verc’hez o vont d’an Ejip Buez ar Verc’hez en Ejip ►\nAN DAOUZECVET DERVEZ\nAr Verc’hez o vont d’an Ejip\nJesus ganed a iea mui-ouz-mui bemdez ar brud aneza dre ar vro. Ar bastoret marteze, a vrude an traou caer o d-oa cleved gant an Elez ; an tri Roue a c’halle ive counta divarbenn ar steredenn nevez o d-oa gueled ; ac ar c’helou eus ar pez o d-oa lavared Simeon ac Anna en templ (dirac ar mammou-all) a redse buan avoalc’h ive dre ar vro. Herodez ne zaleas ket da zonjal meur a dra, ha da gaout aoun na vize mui Roue. Crena a rea, muioc’h c’hoas, goude m’en doa cleved an tri Roue, e Jerusalem, o lavaret edont o clasc Roue ar Iuzevien nevez ganed. An tirant-se a reas laza, e Betleem, ann oll vugale vian, en esper laza Jesus-Christ gant ar vugale all eus e oad. Doue a gassas un Eal da lavaret da Josef tec’het, ha mont d’an Ejip, gant ar Mabic Jesus ac e Vam.\nMont el leac’h ac er stad ma fell da Zoue\nUn Eal a deuas da lavaret da Josepli : Savit ha tec’hit kuit… Da biou eo tec’het ? ha da beleac’h ez aï ? Jesus-Christ nevez ganed eo a ranc tec’het kuit. E vro, bro e dud, kement er c’hare eno, kement a c’halle caout, eo a ranc da guitaat. A veac’h eo deuet er bed, ma clasker caout e vuez. A vianic en em gav var ent ar poaniou, var ent ar groaz, ac ez aï gant an ent-se bete menez Calvar, eleac’h ma varvo dre garantez evidoc’h. Ac evelato, pegen digalon ôc’h o vont var e lerc’h, goude m’en d-euz digoret an ent deoc’h ! Sonjit ive pegen aliez e teu Satan da ober brezel da Jesus en ho calon. Ker buan ha ma ve ganed eno, e teu an droug-spered, ar bed ac ar c’hic da glasc rei deza taol ar maro. Ha neket guir-ta, pa vezit bet o communia ho pevez aliez muioc’h a zonjou fall, a fall-galon ac a zic’hout da bedi ? Satan, o clasc ho tic’houti diouz ar gommunion ! Mes, dalc’hit-mad, arpit outa, ha grit ho tevosion evelato. Silaouit ive au Eal, o lavaret da Josef : Tec’het. Tec’hit ive araog ar guall-compagnunet ; na rit van evit goaperez ; diouallit n’ho pê aoun rag ar seurt idolou-ze ; coueza a raïnt var o fenn dirac Jesus.\nKemerit ar c’hrouadur ac e Vam, eme an Eal da Joseph. — Ia, ac an dillad d’en em visca ? ac ar bevans evit an ent ? Ano ebet anezo gant an Eal. Jesus ha Mari, setu eno madou Josef. Ar re-ze a dlefe ive beza va oll vadou-me. Coll an oll draou-all ne ve netra, gant ma ve Jesus ha Mari ganeen. Mar choum unan, e choumint o-daou ; mar collan unan, o c’hollin o-daou. Petra rafen-me neuze, ac e ve ar bed-oll d’in ? Jesus ha Mari, oll joa va c’halon, gant ma vezin sur e choumoc’h c’hui ganeen, adie d’an oll vadou all.\nTec’hit ac it d’an Ejip, eme an Eal da Joseph. — D’an Ejip ? da beleac’h ? Pell diouz e vro, diouz e dud. Meur a ini a vez galved ive da vont pell diouz o bro, pell diouz o zud, diouz o mignonet. Dalc’hit atao da volontez Doue. Mar d-it er stad ma fell da Zoue ez afec’h enna, mar sentit pa ho calvo, e rit cals evit savetei oc’h ene.\nGoulenn ar c’hrass da vont e leac’h ac er stad ma fell da Zoue.\nUn den iaouanc stard en e lezenn\nTrist oa d’ar Verc’hez rancout mont d’an Ejip, en ur vro bell eleac’h ne vise anavezed gat nicun. Trist eo ive, tristoc’h c’hoas, da un tad, da ur vam, da ur breur, da ur c’hoar, pa ranc ur mab pe ur breur, pa ranc unan bennac eus o zud mont e pell bro, etouez tud estren ; rac aliez, siouaz ! ar re a iâ d’an Egip, ar re a ranc divroa, a lez Jezus ha Mari pell diouto. An darn vuia eus ar re a guita o bro, a c’hoarvez se ganto, pa zigouezont gant tud difeiz. Porac no reont evel un den iaouanc a galon, a oa en ur scol vraz o Paris. En eur lavaret kenavezo d’e vam, e prometas dezi e talc’hse mad d’e chapeled. Un droad, e couezas eus e c’hodell. E gamaradet, tud eb feiz na reiz, a zestumas aneza, ac e lacaat e beg ur vaz, ac o sevel anezha uhel, d’ann oll da velet, e crient : Da biou ar chapeled ? da biou ? piou eo ar bigod en om touez ? An den iaouanc-ma, enor deza, o velet e vanke e chapeled en e c’hodell, a dostaas, dispega aneza diouz penn ar vaz : — D’in-me, d’in-me eo, emeza ; me eo ar bigod-se ; bennoz deoc’h. Digat va mam eo, ac evit caout sonj anezi, ne garfen ket e goll. — E gamaradet, o velet e galon ac e lealdet, a zavas o mouez : Enor deza ! emezo. Divar neuze, an oll o doe joa outa, ac a glaske ober camaradiez ganta (1840). — Iaouankiz, mar digouez ganeoch mont d’an Ejip, rancout divroa, cassit ganeoc’h, en ho calon, Jesus ha Mari. Dalc’hit mad d’ar pez oc’h euz desked divar ho catekiz ; ha mar teu deoc’h mervel pell diouz ho tud, eleac’h ne ve den ebed da drei ac’hanoc’h en tu diouz ar baradoz, e vouezoc’h trei oc’h-unan var an tu-ze, ac e reoc’h da viana, abars mervel, actou a feiz, a esperans, a garantez, a gontrision ; ha ma ve carantez avoalc’h, ha contrision barfet en ho calon, ne vêc’h ket colled.\nAdtapet diwar « https://br.wikisource.org/w/index.php?title=Ar_c’henta_Miz_Mari/Ar_Verc’hez_o_vont_d’an_Ejip&oldid=47111 »\nKemmoù diwezhañ degaset d'ar bajenn-mañ d'an 2 Kzu 2012, da 20:02.


unanvet - Wikeriadur\nDiwar unan ha -vet.\nAnv-gwan petvediñ, e-lec'h kentañ, adalek an niver unan warn-ugent.\nAn unanvet kantved warn-ugent : ar c'hentañ kantved warn-ugent.\nBloaz goude, d’an 9 a viz Gwengolo 1850, e teue California da vezañ an unanvet Stad amerikan ha tregont, an tregontvet o vezañ bet Wisconsin e 1848. — (Kenan Kongar, Un damsell war istor Stadoù Unanet an Amerik, en Patrom:w, niv 187, Meurzh-Ebrel 1978, p. 114.)\nEr cʼhentañ (-miz), er pevarzekvet deiz eus ar miz, d’abardaez, e tebrot bara dicʼhoell betek an unanvet deiz warn-ugent eus ar miz, d’abardaez. — (Ar Bibl - 1 Al Lezenn 12/18, troet gant Per ar Gall ha Job Lecʼhvien, An Tour Tan, 1981, p. 67.)\ngalleg : unième (fr)\nAdtapet diwar « https://br.wiktionary.org/w/index.php?title=unanvet&oldid=284946 »\nDernière modification le 25 Mae 2019, à 20:13\nKemmoù diwezhañ degaset d'ar bajenn-mañ d'an 25 Mae 2019, da 20:13.


Kafedi Istor - Eus Nevenoe da zistro Alan Varvek (Bloavezhioù 820-bloavezhioù 930)\nAgenda de Kevredigezh Vrezhon (porte parole Rafael Urien) publié le 20/11/17 17:31\nDate de l'évènement : le 25/11/2017 à 14 h\nEn 9vet kantved e c’haller gwelout, a-drugarez da Ziellevr Redon, kevredigezh ar Vrezhoned tro-dro d’an abati hollvrudet : marc’htierned, rummadoù tud liesseurt, perc’hentiezh an douar… Met daoust hag e c’haller hollekaat an daolenn da Vreizh a-bezh ? Da heul faezhidigezh Morvan ha Gwioñvarc’h er bloavezhioù 820 e voe mouget Breizh gant Karolingiz. Levezonet e voe hep mar ebet Breizh gant he amezegez vras : degemeret reolenn sant Benead e manatioù Breizh, stabilaet an eskoptioù tiriadel, astennet tamm-ha-tamm frammoù a orin frank evel ar c’hontelezhioù...Ha koulskoude e sav Nevenoe a-enep da rouantelezh frank ar C’hornôg. N’eo ket dizalc’h hepken e teu da vezañ Breizh, en em astenn a ra ivez, dindan renerezh Erispoe ha Salaun, war-zu ar Reter, oc’h aloubiñ broioù Roazhon ha Naoned met ivez zoken ul lodenn eus Bro-C’hall (Anjou, Maine, Bro Avranche ha ledenez Kustentin). Embann a ra Dol bezañ hiviziken un arc’heskopti, dizalc’h eus hini Teurgn. Dizunvan goude marv Salaun e 874 ez eo adunvanet ar rouantelezh vrezhon gant Alan Veur. Goude marv hennezh e 907 avat e voe freuzet gant ar Vikinged...


Festival Taol Kurun : War an hent !\nPublié le 20/12/16 18:13 -- mis à jour le 00/00/00 00:00\n23vet Taol Kurun e bro Kemperle : gant 20 kevredigezh, teir fest-noz, teir fest-deiz, Dan Ar Braz, EDF, Jacques Bonnaffe, ha meur a 40 abadenn er vro !\nKenderc'hel a ra ar festival gant e hent, kroget 22 vloaz 'zo dindan barradoù glav Kemperle ha kudennoù gant ti-kêr Kemperle.\nHiziv eo skoazellet ar festival gant ar gumuniezh kumunioù, ar Rannvro hag an Departamant.\nE 12 parrez war 16 e vo a bep seurt abadennoù, evit ar re vihan kenkoulz evit ar re vras.\nDaouzek staj evit deskiñ ar brezhoneg, deskiñ kanañ, kontañ, dañsal, skrivañ...\nA bep seurt traoù a vo kinniget e-pad teir sizhunvezh ha fonnus eo roll an abadennoù.\nAn tem dibabet : An Hent.\nKenstrivadeg haiku (gant 600 barzhoneg resevet dija), karamel, kontañ ha kanañ, poltridi war an hentoù... Hentoù bihan, gwenojennoù gant kevredigezhioù rando ar vro, hent Jack Kerouac ha Youenn Gwernig, hentoù an harlu gant Emmaus ha Cent pour un toit, gant filmoù ha tud pedet : Kurdistan gant Mikael Baudu,« La grande traversée»...\nEvit gouzout hiroc'h, kit war bajenn ti ar vro bro Kemperle, evit pellgargañ ar program a vo prest a-benn nebeut !


Timbroù Martinik - Wikipedia\nTimbr Martinik 1892\nTimbr Martinik 1908\nUn enezenn e Mor an Antilhez (Kreiz Amerika) eo ar Martinik. Emañ e dalc’h Bro-C’hall abaoe ar XVIIvet kantved, gant ur statud a drevadenn betek an eil Brezel-bed, gant ur statud a zepartamant-tramor (ha Rannvro war an dro) bremañ.\nEtre 1886 ha 1892 zo bet implijet timbroù rummadoù hollek an Trevadennoù Gall soulgarget “Martinique” pe “MQE”.\nEtre 1892 ha 1947 ez eus bet moulet timbroù ispisial gant ar meneg “Martinique” mui RF (nemet ar rummad a ziskouez poltred Petain istitlet “Postes Françaises”).\nHeñvel eo rummadoù-timbroù zo ouzh ar re gwerzhet e tiriadoù all an impalaeriezh c’hall (Pierre ha Marie Curie e 1938 pe Viktor Schoelcher e 1943-45) met skeudennaouet eo a-wechoù menezioù pe tudennoù ar vro.\nAn timbroù gall eo a vez graet gante bremañ.\nAdtapet diwar « https://br.wikipedia.org/w/index.php?title=Timbroù_Martinik&oldid=383710 »\nKemmoù diwezhañ degaset d'ar bajenn-mañ d'an 24 Gwe 2008, da 22:19.


Romantour, daneveller, saver pezhioù-c'hoari, kazetenner\ne Vienna, Aostria\nFräulein Else, Leutnant Gustl, Traumnovelle\nDr. Arthur Schnitzler (15 a viz Mae 1862, Leopoldstadt (Vienna) - 21 a viz Here 1931, Vienna) a oa ur skrivagner ha dramaour aostrian.\n2 Oberennoù dibabet\nArthur Schnitzler a oa mab ur medisin-kornailhenn hungariat ha yuzev anavezet, Johann Schnitzler, ha Luise Markbreiter, merc'h ar medisin eus Vienna Philipp Markbreiter. Ganet e oa bet e Praterstrasse 16, Leopoldstadt, Vienna, en Impalaeriezh Aostria-Hungaria. Krog e oa da studiañ medisinerezh e skol-veur Vienna e 1879. E 1885 e voe anvet doktor war ar medisinerezh hag e labouras e Pennospital Vienna (alamaneg: Allgemeines Krankenhaus der Stadt Wien, AKH). A-benn ar fin e paouezas gant al labour medisin evit skrivañ.\nTabut a veze alies war e oberennoù, abalamour ma teskrivent fraezh ar reizhelezh (Sigmund Freud, en ul lizher da Schnitzler, a anzavas "seblantout a ra din ho peus desket diouzh santadur - evel disoc'h imbroud-spered ho skiantoù avat - pep tra a zo bet ret din dizoloiñ dre labourat tenn war dud all") ha ma savent a-enep krenn an enebyuzeviezh, evel e-barzh ar pezh-c'hoari Professor Bernhardi hag ar romant Der Weg ins Freie. Koulskoude, daoust da Schnitzler bezañ bet Yuzev, emañ Professor Bernhardi ha Fräulein Else e-touez an nebeud tudennoù anavezadennet sklaer evel Yuzevien en e skridoù.\nLiboudenneg a voe graet eus Schnitzler goude embannadur ar pezh-c'hoari Reigen, m'eo diskouezet ennañ dek tudenn a-raok ha goude ar par, gant ur c'hast en deroù hag en dibenn. Ar wallskouer diwar-benn ar pezh-c'hoari-mañ a voe eztaolet gant gerioù enepyuzev a-grenn; oberennoù Schnitzler a voe meneget evel "fank yuzev" gant Adolf Hitler. Azasaet e voe Reigen en ur film gallek er bloavezhioù 1950 gant ar film-aozer alaman Max Ophüls, dindan an anv La Ronde.\nEn danevell Fräulein Else e c'hellfe Schnitzler dizarbenn un dezrann eus an tudennoù yuzev gant Otto Weininger, en ur ziskouez reizhelezh an dudenn yuzev yaouank, ur plac'h anezhi. An istor, kontet hervez giz "froud an emskiant", gant ur plac'h yaouank brientinel he-unan, a laka an dudenn da vezañ daoust pe zaoust, hag a dro da fall.\nOberennoù dibabet[kemmañ | kemmañ ar vammenn]\nLiebelei (1895), a voe azasaet dindan an anv Liebelei gant Max Ophüls\nReigen (1897), anvet gwelloc'h evel La Ronde\nDer grüne Kakadu (1899)\nDer einsame Weg (1903)\nKomtesse Mizzi oder Der Familientag (1907)\nDas weite Land (1911).\nDer blinde Geronimo und sein Bruder (1902)\nDie Weissagung (1905)\nTraumnovelle (1925/26), azasaet goude-se evel Eyes Wide Shut gant ar film-aozer amerikan Stanley Kubrick)\nFlucht in die Finsternis (1931)\nAdtapet diwar « https://br.wikipedia.org/w/index.php?title=Arthur_Schnitzler&oldid=1637947 »\nKemmoù diwezhañ degaset d'ar bajenn-mañ d'an 16 Ebr 2015, da 12:01.


Bariom - Wikipedia\nUn elfenn gimiek eo ar bariom ; Ba eo e arouez kimiek, 56 e niver atomek ha 137,327 e dolz atomek. Ur metal prialkaliek eo.\nKeziom – Bariom – Lantanom\nNiver atomek 56\nTolz atomek 137,327 ±0,007\nDasparzh an elektronoù : 2, 8, 18, 18, 8, 2\nNiver oksidadur + 2\nTredanleiegezh 0,89 (Skeul Linus Pauling)\nGremmoù ionadur 1 : 502,9 kJ/mol\n2 : 965,2 kJ/mol\n3 : 3 600 kJ/mol\nSkin atomek 215 pm ≤ r ≤ 253 pm\nSkin kenamsav 215 ±11 pm\nSkin Van der Vaals 268 pm\nDouester (≈20 °C) 3,51 g/cm3\nTeuzverk 727 °C\nBervverk 1 897 °C\nTredanharzusted 332 nΩ•m (e 20 °C)\nEus ar c'hailh anvet barit (diwar ar gresianeg βαρύς "pounner") e tenner bariom, ar barit o vezañ e sulfat BaSO4.\nEr bed a-bezh e kaver barit.\nWar-dro 7,8 milion a donennadoù a voe tennet eus krestennen an Douar e 2011.\nSina a voe ar c'henderc'her pennañ (4 000 000 t), heuliet gant India (1 100 000 t), Maroko (650 000 t) ha Stadoù-Unanet Amerika (640 000 t). War-lerc'h e voe Turkia (250 000 t), Iran ha Kazakhstan (200 000 t pep hini), Viêt Nam (85 000 t), Aljeria ha Rusia (60 000 t pep hini), Alamagn, Pakistan hag ar Rouantelezh-Unanet (50 000 t pep hini).\nUn 300 000 t bennak a voe kenderc'het gant ar broioù all.\nE deroù ar Grennamzer e ouie an alkimiourien diwar-benn ar barit, a anvent maen Bologna peogwir en e gavent kostez Bologna en Italia. Gouzout a ouient ivez a-zivout mordan ar mein-se, a c'halle lugerniñ bloavezhioù-pad goude bezañ bet lezet er gouloù.\nE 1774 e verzas ar c'himiour hag apotiker Svedat Carl Whilhelm Scheele bezañs un elfenn nevez er barit, hep gallout mont pelloc'h eget kavout stumm oksidet ar bariom (i.e. BaO). Heñvel e voe graet gant ar c'himiour svedat all Johan Gottlieb Gahn daou vloaz war-lerc'h.\nBatote eo an anv a voe roet d'ar c'henaozad BaO gant ar c'himiour gall Louis-Bernard Guyton de Morveau kent bezañ kemmet e baryta gant ar Gall Antoine-Laurent de Lavoisier. En hevelep mare e kavas ar maenoniour saoz William Withering ur c'hailh pounner nevez e mengleuzioù plom, a anvas witherite peogwir ez eo arwenn e liv — karbonat bariom BaCO3 eo ar witherite.\nE 1808 e teuas ar c'himiour kerneveurat Sir Humphry Davy a-benn da gaout haloù bariom, a anvas barium — diwar barit hag an dibenn -ium da ziskouez ur metal.\nGant an Alaman Robert Bunsen hag ar Saoz Augustus Matthiessen e voe hiniennekaet ar bariom e 1855.\nUr metal blot liv an arc'hant eo ar bariom, gant asskedoù alaouret pa vez peurc'hlan. Buan e tro da c'hris teñval pa vez lezet en aer en abeg d'ur gwiskad BaO. Tredanreüs eo, kalz nebeutoc'h eget ar c'houevr avat.\nPar da re ar magneziom 12Mg, ar c'halkiom 20Ca hag ar strontiom 38Sr eo perzhioù kimiek ar bariom.\nKalz gremm a vann dre zazgwerediñ gant elfennoù ar strollad 16 (familh an oksigen), setu perak e ranker e virout en eoul pe en ur gaz diheged (na c'hall degas dazgwered kimiek ebet).\nEn e stumm sulfat BaSO3 ne c'hall bezañ dileizhet e trenkenn ebet.\nSeizh izotop stabil eus ar bariom zo en natur : Ba-130 (130Ba), Ba-132, hag ar skalfad Ba-134 betek Ba-138.\nSkinoberiek e vije Ba-130, a droje da Xe-130 ; heñvel evit Ba-132, a droje da Xe-132.\nKevanaozet eo Ba-133, gant un hanter-vuhez a 10,51 bloavezh.\nBariom glan a implijer evel dinoer gazoù eus familh an oksigen\n• gwezhall : evit fardañ traezoù a rank bezañ peurc'houllo, evel pibennoù elektronek an ardinvinkoù skinwel kent donedigezh ar skrammoù plat ;\n• hiziv : pibennoù peurc'houllo a vez arveret evit fardañ enankerioù gwrezel a-benn kenderc'hañ tredan diwar bannoù an Heol.\nKendeuzet gant metaloù all e ya ar bariom da wiskañ bizhier-soudañ (Ba + Sn + Pb) ha boujiennoù evit ar c'hefluskerioù helosk diabarzh (Ba + Ni), da wellaat an dir (Ba + Al, Si, Ca hag Mn).\nHaloù bariom a implijer a-gementadoù bihan evit fardañ gwer, prierezhioù, livioù, gwernisoù, lenkrauzennoù a chom stabil e gwrezverkoù uhel ; en tanioù-arvest e vezont lakaet da reiñ al liv gwer. E greanterezh an eoul-maen ez implijer kalz bariom da fardañ heverennoù evit lenkrañ ar binvioù-toullañ.\nTitanat bariom BaTiO3 a dalvez da fardañ prierezhioù piezotredanel ha tredandougelloù evit an ardivinkoù elektronek.\n↑ United States Geological Survey (en) Liamm oberiant 24 HER 2012\nAdtapet diwar « https://br.wikipedia.org/w/index.php?title=Bariom&oldid=1979776 »


Vendredi 22 mai 2020 à 13:08 -\nChaque soir nous vous proposons le meilleur du web en langue bretonne. Tous à l'eau ce vendredi !\n'barzh Lagad ar Web hiziv ez eomp d'an aod\nDigor lod traezennoù bremañ met trouz a sav dija. Kalz a vaskloù a vez kavet war an traez hag evel-just n'eo ket brav evit an endro.\nManegoù, maskloù, lienennigoù stlapet war an douar, war an aod. Kement-mañ 'zo kazhus evit an endro hag al loened. Dañjerus eo ivez rak dre se e c'hell ar virus 'n em ledañ, ha ma vezont lonket da-skouer gant al loened mor, e c'hellont mervel.\nWar hor bajenn Facebook e vez niverus an evezhiadennoù.\nBeatrice a embann eo abalamour d'un nebeut tud desavet fall e vimp holl lakaet diaes.\nCindy-hi, a gav dezhi eo re ziwezhat siwazh. 'benn 500 vloaz e vo deus al lastez-se c'hoazh emezi.\nEvit Alexandre avat e vefe bet mat chom digeriñ an traezennoù en-dro.\nLod kumunioù o deus dibabet kastizhañ dija. 68 euro ma vez stlapet lastez war an dachenn publik. Dilennidi 'zo a gav dezho e ranker kreskiñ priz an tell-gastiz ma vez stlapet ar maskloù.\nMet aotreet eo mont b'an dour memestra.\nYa, ar skolioù surfiñ a zigor en-dro. Taolomp ur sell ouzh hini an aberioù e Plougerne.\nKentelioù a c'heller kaout en-dro met skrizh eo ar reolennoù. Gwelloc'h kaout e sae-splujañ. Serret e vo ar gwiskva. Traoù 'giz-se...\nMemestra 'zo bet plijadur 'pad ar c'houlzad kenfinañ evit surf school an aberioù.\nWar o bajenn Facebook 'zo ur video fentus da wel 'benn deskiñ surfiñ er gêr.


Ar c’henta Miz Mari/Ar Verc’hez e renc an intanvezet - Wikimammenn\nAr c’henta Miz Mari/Ar Verc’hez e renc an intanvezet\nF. Hallégouët, 1868 (p. 125-132)\n◄ Maro sant Joseph Ar Verc’hez e renc an intanvezet Jesus o kimmiada ouz Mari ►\nAR C’HUEZECVET DERVEZ\nAr Verc’hez e renc an intanvezet\nPa varvas sant Josef, ar Verc’hez a rancas entent muioc’h c’hoas ouz peb tra en e zi. Deveriou an ene, ar pedennou, ac labourou an ti, o d-oa, peb re anezo, ur mare merked ; ac evelse e oll deveriou a gave o renc ac o zro, eb ma teuse unan eus an deveriou-ze da zirenca un all. Ar penn kenta eus an deiz a oa da zonjal e traou an Ee. Da bardaez e lenne ar Scritur Sacr. Kement a joa a zante o lenn ar Scritur Sacr, ma vare dre e c’housc epad an noz ar pez e devize lenned epad an deiz, var a verc sant Amhroas. Ur mare merked e d-oa evit ar c’housket, ac ervez santez Berc’hed, e ene a ree neuze a gare eus e c’horf, kement oa deuet da c’hounid varneza. (Er Barados, an oll a vezo evelse : an ene a gasso, a zigasso ar c’horf euruz, evel ma caro.) Un all a verc e d-oa ar Verc’hez kement a sclerijen var an traou da zont, ma serre e daoulagad ac e discouarn araog ma vize o vont da velet pe da glevet ur pez fall hennac, da viret na velse pe glevse ar pez fall-se. Sant Ignas, merzer, a lavar oa ar Verc’hez ken mad ac ken carantezus ouz an dud, ma tiscueze evel laouenidigez d’ar Iuzevien, d’ar re a oa var buez Jesus-Christ. Truez e d-oa ouz an dud fallagr-se, ac e vize prest da ober peb seurfc vad dezo. Mar tigouezse gant e Mab Jesus dont ur vech bennac d’e zi, e Ebestel ganta, e tiscueze ur joa vraz, dreist kement joa zo var an douar.\nPeb tra evit Doue. Pardoni\nMari, intanvez, a en em gonsacras da Zoue gant mui-ouz-vui c’hoas a garantez. Ne roe da zeveriou e zi nemet just an amzer red, ac en deveriou-ze a ree atao gant ur spered ha ne glaske nemet gras vad an Aotrou Doue ac carantez Jesus-Christ. An amzer a choume ganti goude, a vize lekeat da zonjal e Doue ac en e vadelezou. Penaoz e cassit ann amzer a choum ganeoc’h goude entent ouz ho tiegez ? N’euz mare ebed en ho puez na ve bet roed deoc’h gant Doue evit sonjal en e zervich ac e silvidigez oc’h ene. Ar c’housket ac ar pez a rit evit ar vuez-ma, a gass ganto ar braz eus oc’h amzer. Dleed e ve trei ann oll draou-ze varzu Doue, o lacaat ar spered da veza, e peb labour, a-benn caer o clasc ober bolontez Doue. Netra justoc’h. Dleed e ve implija evit an ene an amzer ma vezer dibreder avoalc’h, o vidita, pe o lenn. Pa daoler en tan ul levr fall, e sao ar flam varzu en Ee da ober joa d’an Elez.\nMari intanvez, ne d-ee nemeur etouez an dud ; e-unan-caer e care beza. Ken modest ac ken santel oa an ear anezi, ar guel anezi, ma oa avoalc’h e guelet, evit carout mui-ouz-vui ar chastete, vertuz an Elez. Me, piou a zerempredan ? Ouz pez seurt tud e comzan muia ? Var betra e vez ar gaoz etrezomp ? O ! me zo dievez ! Mari, sur da veza atao e gras Doue, eb seurt guall-zantimant ebed, a dec’he evelato diouz kement a denne d’ar pec’hed : ha me, un den ken zempl, ken fall da arpa ouz an droug sonjou, a ia, eb sellet gant piou, a zell ouz kement a gouez dindan va daoulagad, a zilaou lavar, eb aoun, peb seurt comzou ! Lavared e ve, e clascan penn an ent da vont var-ëun da goll. Mari, Rouanez ar bed, a oa carantezuz ouz an oll, braz ha bian, en e doare, en e c’homzou : ha me en em laca dreist ar re all, prest atao da respount anezo rog ha c’huero. Ar Verc’hez Vari e doa eomzou ac un ear da denna an oll da garet Doue, ha me a zistro anezo var ar fall, gant va arvez divodest, va zellou, va c’homzou. Penaoz sonjal beza bugel da Vari, nemet sench a rafen ?\nUn ene dilivred\nUr vam binvidig ne d’oa nemet ur mab, a ree e oll joa var an douar. Ar mab-se a en em gavas gant ur muntreur, ac a oe lazed. Ar vam a rannas e c’halon. Ar muntreur, eb gouzout peleac’h ez ee, a zigouesas e ti mam an ini en doa lazed. Ar vam geaz a deuas en e spered ar zonj eus ar Verc’hez o pardoni bourrevien e Mab ; ac en aviz caout un eveledigez bennac gant Mam Jesus, e roas d’el lazeur ar pez a oa red evit mont en e roud, ha pellaat eus ar vro. An den lazed a deuas goude-ze eus ar bed all a-vel dirag e vam, ac a lavaras dezi : Va mam, en eskem evit ar pez a zo dleed deoc’h, evit ar vad oc’h eus greet d’ar muntreur-se, Mam Doue e deuz va zenned eus ar Purgator, eleac’h ma visen choumed pell ac hir, da leski en tan, anez ho trugarez da bardouni.\nAdtapet diwar « https://br.wikisource.org/w/index.php?title=Ar_c’henta_Miz_Mari/Ar_Verc’hez_e_renc_an_intanvezet&oldid=50272 »\nKemmoù diwezhañ degaset d'ar bajenn-mañ d'an 18 C'hwe 2013, da 13:36.


Naoned e Live ! Grit anaoudegezh gant arzourien hag arzourezed ar vro !\nRock, folk, elektro, tonioù rap pe jazz. Gwezh ar miz e kinnigomp deoc’h un eurvezh sonadeg enrollet en hor studioioù.\nHarfang ‘zo ul loen-noz, ul labous-noz zoken daou benn dezhañ.\nUr penn da ganañ e bozioù ken kreñv ha ma vijent huchet diwar lein ur menez, kement-se d’en em brouiñ, deomp-ni hon-unan omp bev-mat. Egile da luskañ ha da sardoniñ ur Beat Box nerzhus. An daou asambles, harpet gant riffoù dalc’hus ar gitar tredan, a ra ur sonerezh fresk ha teogus, a dreuzo ho korfoù dre ar son hag ar ster. Momo kaner ha gitarour hag Efaybee begtrouzer zo deuet da ginnig o strollad Harfang e studio Radio Naoned.


Innsmouth a zo ur gêr ijinet gant Howard Phillips Lovecraft. Sañset e vefe e kontelezh Essex (Massachusetts). E meur a zanevell skrivet gantañ e vez meneget.\nEmañ ar meneg kentañ eus ar gêr-se e-barzh Cephalaïs (1920). Pizh eo taolennet ar gêr e-barzh The Shadow over Innsmouth, hag ul lodenn eus mojenn Cthulhu eo. Emañ ar gêr war an aod, berzh he deus graet en XIXvet kantved, met chomet eo hec’h ekonomiezh a-sav e penn-kentañ an XXvet kantved. Innsmouth zo ur gêr n’eus ket anezhi e gwirionez, ha koulskoude emañ etre div gêr all a zo anezho e gwirionez : Ipswich ha Newburyport.\nTaolennadur ar gêrAozañ\nInnsmouth a zo bet savet e 1640 war aber ar stêr Manuxet. Er penn-kentañ e oa ar gêr-se ur santier sevel bagoù, goude-se eo deuet da vezañ ur gêr c’hreantel. Burzhudus eo an niver a besked a gaver en dourioù tro-dro da Innsmouth. Darn vrasañ annezidi Innsmouth o deus direizhderioù korf, hag abalamour da se ne zarempredont ket annezidi ar c’hêrioù tro-war-dro. Ar re n’int ket tizhet re o deus memestra daoulagad boullek a chom bepred digor, dic’hroñchek int, dezhe ur c'hroc’hen louet ha fin-tre, ha treid bras-kenañ. Ar re spontusañ a vez bac’het e tiez karterioù dilezet Innsmouth. En tiez-se e klever trouzioù spontus, met biskoazh ne weler gouloù enno.\nAl lod brasañ eus annezidi Innsmouth zo diskennidi eus paradur tud eveldomp gant ur ouenn tud-pesked a vez o chom en donderioù hag a zo ivez heulierien eus Cthulhu. Tud kêr a zo azeulerien d'an doue Dagon. Seul vrasoc'h eo niver ar paradurioù e lignez un den, seul disneuz e ez, ar pezh a sikour anezhañ da vont e darempred gant ar re a zo chom en donderioù, hag eno e c’hell bevañ da viken.\nAdtapet diwar « https://br.wikipedia.org/w/index.php?title=Innsmouth&oldid=1861361 »


Island | Soubenn ar geek\nDielloù evit Island\nPosted in Levrioù with tags enklask, familh, Island, karantez, muntr on Meurzh 24, 2014 by geekezig\nPetra foeltr a zo c’hoarvezet gant Erlendur pa oa e vakañsoù?! Setu un tamm ar pezh e oamp holl erru krog da soñjal e keit ma oa kenseurted ar poliser oc’h enklask e-barzh La rivière noire ha La muraille de lave. Setu respontoù a-benn ar fin! Evel boaz eo aet Erlendur da bourmen e lec’h ma oa bet o chom pa oa bugel, e koun e vreur. Klevet a ra komz eus ur plac’h a vefe bet steuziet kuit, un tamm evel e vreur. Tizhet don gant istor ar plac’h-se e tiviz klask war he lerc’h, atersiñ an holl diwar-benn an istor-se, betek bezañ skarzhet kuit, betek ober traoù digredus ha ‘maez lezenn, betek kavout ar wirionez, da vat.\nNe oan ket dre ret o c’hortoz seurt istor, n’ouzon ket perak e kave din e vefe kalz spontusoc’h evit Erlendur. Evel boaz avat eo penn-kalet ha torr-penn gant an dud tro-dro dezhañ, ur blijadur eo e adkavout! Trist eo istor Mathildur ha reiñ a ra tro ivez da c’houzout un tamm hiroc’h diwar-benn bugaleaj Erlendur hag ar bec’h a lak warnañ abaoe m’eo marvet e vreur. Ul levrenn dedennus evit kompren an enklasker diazezet kalz war santimantoù, an ezhomm da c’houzout ar wirionez a-benn klozañ ar c’hañv. N’emañ ket e-touez ma istorioù karetañ met a-bouez e oa evit emdroadur an dudenn d’am soñj. Ur romant plijus neuze.\nRomant islandat skrivet gant Arnaldur Indridason. Embannet gant Métailié d’ar 7 a viz C’hwevrer 2013.\nPosted in Levrioù with tags Island on Genver 8, 2012 by geekezig\nUr souezhadenn eo Bettý e-touez romantoù Arnaldur. Kontet e vez an istor dre sell un dudenn tamallet. Penaos e tremen ar prantad lec’h m’eo dalc’het dindan evezh, an atersadegoù gant ar polis, ha dreist-holl an eñvorennoù a lakaoe al lenner da gompren istor Bettý tamm-ha-tamm.\nKontañ a ra ar romant istor unan bennak bet tapet en ur pech, levezonet fall ha trellet gant ar garantez. Ne seblante ket grevus er penn-kentañ ha ne raio nemet gwashaat. Hanterenn gentañ al levr a oa plijus, gwelet e veze darempred an dudenn bennañ gant Bettý, gant ar polis hag ur sell gant keuz un tamm ha war memes tro… Anat eo ez eus c’hoarvezet un dra spontus mod all ne vefe ket dalc’het dindan evezh, met petra ‘ta?\nHa BAM. Dres da hanterenn al levr e c’hoarvez un dra bennak hag e teu un elfenn ouzhpenn en istor. Un elfenn dic’hortoz penn-da-benn evit ar paourkaezh lennerien leun a rakvarnioù eveldon. Ranket em eus distreiñ da adlenn tammoù zo ken souezhet e oan ha kompren neuze pegen fin e oa bet savet penn-kentañ al levr. Gourc’hmennoù d’an troer peogwir n’en deus ket ranket bezañ anat. Ne lâran ket deoc’h petra eo eveljust evit chom hep trenkañ speredegezh Bettý.\nAn eil lodenn a ginnig neuze sklaerat an traoù ha displegañ en un doare pizh petra ‘zo c’hoarvezet hag ar pech e-lec’h m’eo kouezhet an dudenn. Gwall zu eo ar c’hlozadur…\nNe oan ket o c’hortoz-se tamm ebet ha souezhet brav on, reiñ a ra tro da welet petra c’hall Arnaldur skrivañ gant ur sell diavaez ar polis hag un doare da gontañ prederiet mat.\nUn draig avat, skrivet eo “un roman noir écrit en parallèle avec la série des aventures du commissaire Erlendur Sveinsson” war ar golo kein met arabat deoc’h ijinañ e vo gwelet Erlendur. Ur frazennig dave a zo d’un enklask ha da dudennoù zo ha setu tout.\nPosted in Levrioù with tags dramm, enklask, Island on Kerzu 18, 2011 by geekezig\nPosted in Levrioù with tags enklask, Island on Gouere 15, 2010 by geekezig\nSetu lennet (a-benn ar fin) levr diwezhañ enklaskoù Erlendur.\nDisheñvel spontus deus e enklaskoù all e vo reoù (ya!) Hypothermie.\nEus un tu on bet dipitet peogwir e vez Erlendur eus e du penn-da-benn ha dilezet neuze tudennoù e genseurted hag a blij din. Met war memestro eo ken soutil an doare m’en deus da enklask war aferioù kozh pe sañset sklaer ez eo ur blijadur da lenn.\nOuzhpennomp al liamm kreñv a zo gant e istor personel hag ar c’hammedoù bras a raio Erlendur en e vuhez (gant e verc’h, gant e vreur…) a setu peadra da gaout ur prantad dreist o lenn Hypothermie.\nBuan buan, un enklask all !


Pajenn:Troude ha Milin - Ar marvailler brezounek.djvu/212 - Wikimammenn\nPajenn:Troude ha Milin - Ar marvailler brezounek.djvu/212\n— Me wel er-vad brema, eme ar gosa, eo gwir a lavare va c’hoar iaouank, ha war a welann e deuz kavet, gwelloc’h evid-omp-ni hon diou, ann dro da zont a-benn anezhan ; ha deuet eo evit doare, rak eunn dra-bennag a vraz a rank beza c’hoarvezet gant hon tad, abaoue ma’z eo bet eat euz ar gear ; kastiza bemdez a ra, ha dizec’hi diwar he dreid.\n— Asa, va zad, eme-z-hi eunn dervez-bennag goude, lavarit d’in petra a c’hoari gan-e-hoc’h ? Treutaat a rit bemdez, ha truez am beuz oc’h ho kwelet. — He zad neuze, pa c’houlenne out-han, a lavaraz d’ezhi petra voa en em gavet gant-han. — E feiz, eme-z-hi, pa glevaz, evid-oun-me ne d-inn ket da gaout al loen-ze ; d’ann hini e deuz goulennet ann delienn lore eo mont, a gav d’in, da baea anezhi ; a-walc’h eo d’in va c’hillek aour.\nAnn eil gosa o welet he zad o wela eunn deiz, a c’houlennaz ivez out-han perak e wele, ha petra a rea poan d’ezhan : — Va zad, eme-z-hi, lavarit d’in, eunn dra-bennag a bounner a rank beza war ho spered. — Ia da, va merc’h, eunn dra-bennag a zo, ha setu ama petra eo. — Lavaret a eure d’ezhi neuze ar pez en devoa lavaret d’he verc’h hena, ha ne voa ket keal a zimezi eo, a c’hellit kredi. Hou-man ne voe ket, muioc’h evit ar genta, e chal da vont da gaout al loen, ha ne d-aje ket zo-ken, eme-z-hi, nag evit aour nag evit arc’hant.\nAnn tad neuze a deuaz he benn da veza tenvaloc’h-tenvala, ha kredi a rea e rankje distrei\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/212&oldid=114271 »\nKemmoù diwezhañ degaset d'ar bajenn-mañ d'an 4 Meu 2018, da 21:57.


Energiezh - Wikipedia\nAn energiezh eo perzh ur sistem barrek da bourchas labour, da zalc'h ur finv pe da broduan gouloù, gwrezverk pe tredan da skouer. Ur c'hementad fizikel eo hag arouez a ra stad ur sistem. En un doare hollek en em vir an energiezh e-pad un treuzfurmadur bennak. Unanenn an energiezh a zo ar Joule (unanenn ar sistem etrevroadel) met implijet e vez alies ar c'hWe (Kilowatt/eur).\nAr ger energiezh a zo ivez implijet e danvezioù teknologel, ekonomikel hag ekologel evit arouezian an danvez-madoù energiel, o implijout, o diorroen, o divigans hag o efedou ekologel. An danvez-madoù pennañ a zo energiezhioù fosil (gas naturel, glaou, eoul-maen), energiezhioù dour-tredaniel, energiezhioù an avel, an nukleel, an heol hag tommder an douar.\nDiwar studiañ ar sistemoù mekanikel rik ez eur deuet da ziforc’hañ div furm energiezh : an energiezh sinetikel hag an energiezh potañsial. Da skouer, gwrezverk a zo spisaet diwar energiezh tizh an atom hag ar molekulenn, pe c'hoazh energiezh tredaniel diwar energiezh potañsial aozadur electonnek ar materi (sacherezh kreñv ha gwan, elektromagnetikel, gravitadur).\nAdtapet diwar « https://br.wikipedia.org/w/index.php?title=Energiezh&oldid=1638080 »


Paol Mingant | YA! Keleier e brezhoneg - kazetenn sizhuniek enlinenn\nKeleier » Paol Mingant\nDA v/MICHEL ONFRAY, E BEGEL...\nIskis e kavi moarvat mont ouzhit dre te war-eeun : kemer a ran ar frankiz da implij ar “wikefre veuriadel”-se1 da seveniñ bemdez ar gevatalded hag ar genvreuriezh, ar resped d’an den kuit a ziforc’hioù dinatur. E-barzh ar pennad “Les deux bouts de la langue” (10/07/2010)...\nN’eo ket eus sistemoù kompoderezh lakaet da darzhañ a vo kaoz amañ met eus gouennoù bakteri deuet da dalañ ouzh pep antibiotik, ha ne oar den penaos dont a-benn da zistruj anezho e ken kaz a gleñved-red. Lakaet ez eus bet gant ispisialourien zo e c’hellje ar seurt...\nBeaj en Absurdia\nN’emaomp ket o vont trema Nebva ar wech-mañ, met en ur vro omp peg outi betek re moarvat : ar Frañs jakobinour a c’hellfe gwech ha gwech all bezañ lesanvet Absurdia. Setu da heul ur skouer e-mesk reoù all eus an degouezhioù diboell en em gavomp ganto en ur vro seizet gant he...\nHAG A-BENN NEBEUT : AR ...\nMarteze eo bet ijinet dija : un dilhad kouronkañ o c’holoiñ ar c’horf a-bezh, nemet an dremm hag an daouarn, e danvez neopren pe all evit neuial pe bale aes e mor yen dindan pep amzer a-hed aodoù Bro-Leon. Evel-just e rank bezañ seksi-kenañ, stummoù ar c’horf lakaet...\nSur-awalc’h ho peus bet tro da glevet anv eus ar vroig-se e beg traonienn Aldude en Euskal Herria. Test eo eus an tennderioù bet a-hed an amzer evit stabilaat ha tresañ an harzoù etre ar Frañs ha rouantelezh Spagn, met ivez eus an helebini etre annezidi an traoniennoù amezek evit...\nUr film euskarek eo Amama (Mamm-gozh en euskareg) o kontañ deomp an diaesterioù savet etre ar remziadoù evit treuzkas un tiegezh hag ar skiant-prenet o vont da heul. A-holl-viskoazh eo bet treuzkaset an tiegezh dre ar pennhêr, ar mab henañ. Ha da geñver pep ganedigezh e voe plantet ur...\nAN DEMOKRATELEZH : UR BENVEG ...\nHa setu graet ar jeu : divizet zo bet gant lod pennañ ar Saozon hag ar Gembreiz kuitaat Unaniezh Europa. Hag ez eo ar c’hontrol-mik gant ar Skosed hag an Iwerzhoned an Norzh. Gwazh a se evit Europa a lavar lod, gwazh a se evit Bro-Saoz moarvat, met marteze ivez gwell a se evit an...\nA-bell pe A-dost…\nDeomp d’ober un tamm tro e Park Broadel ar Manù er Perou. Kentelius-meurbet eo ar pezh a c’hoarvez eno evidomp ivez peurgetket. Lec’hiet eo ar park trovanel-se, savet e 1973 e traoñ d’an altiplano, ur 100 kilometr bennak eus Cuzco pe eus ar Machu Picchu war-du ar...\nA-bell zo n’hon eus ket bet a geleier eus planedenn Nebva. Nevezenti vat eno : lañset eo ar Reveulzi vras, o lakaat an ekonomiezh dindan kontrollerezh demokratel ar bobl ! Dre holl e vezed en em gavet d’ar poent ma voe dalc’hmat ouzhpenn an drederenn eus an dud hep labour...